text:
Posts tagged Urugo rwiza
Imbarutso y’amahirwe mu rwawe
Urashaka umugabo cyangwa umugore mwiza ?
« Hahirwa uwubaha Uwiteka wese, akagenda mu nzira ze, kuko uzatungwa n’imirimo y’amaboko yawe, uzajya wishima, uzahirwa. Umugore wawe azaba nk’umuzabibu wera cyane mu kirambi cy’inzu yawe, abana bawe bazaba nk’uduti twa elayo, bagose ameza yawe. » (Zaburi 128:1-3).
Ibyo ni byo Imana yari yarateganirije umuryango. Ni na ryo shingiro ry’umunezero nyakuri mu muryango. Ikiriho ubu, ni ikinyuranyo cy’ibyo: ni abagabo badashaka kuvunikira ingo zabo no kurera neza abana babo, no gukunda abo bashakanye, bakarangwa n’ubunebwe, cyangwa gucura abo bashinzwe, ahubwo bagakunda abandi bagore no kubamarira utwabo. Ikindi kiriho ni abagore basesagura umutungo w’abo bashakanye, wabura bagatangira kwicuruza, ngo bajyanirane n’akagezweho kose, abadashoboye ibyo bakicwa n’amaganya no gusabiriza iyo bavutse.
Urugo rwiza rugizwe n’umuhungu wemeye gusiga iwabo akabana n’umugore we akaramata kandi akamukunda; n’umukobwa wemeye kwibagirwa iwabo, ishyanga ryabo n’inzu ya se, bakubaka urwa babiri, bagasenya urwivanzemo inama zishukana z’ab’ahandi. Ibyo ntibivuga ko abana bacana umubano n’ababyeyi babo. Basabwa kubagoboka, kubitaho no kubakunda, ariko bakagira uruziga rwera ababyeyi n’inshuti za bombi batinjizwamo no gutanga inama mbi no kwivanga mu miyoborere yarwo, kuko byatera amakimbirane. Umugabo n’umugore bakwiriye kubaka iteme rihuza imiryango yombi, nyamara bakaba bafite ubwigenge n’ubushobozi busesuye mu miyoborere y’uwo muryango wabo mushya.
« Ni cyo gituma umuntu azasiga se na nyina, akabana n’umugore we akaramata, bombi bakaba umubiri umwe. » (Itangiriro 2:24). « Umva mukobwa, utekereze utege ugutwi, kandi wibagirwe ishyanga ryanyu n’inzu ya so » (Zaburi 45:10/11).
ICYITONDERWA :
Babyeyi, abo bana ni abanyu bombi, n’umuryango bagiye kubaka ni uwanyu. Muzirinde kuwubera ibisitaza. Mubyeyi, reka gufata umukazana wawe nk’umukozi cyangwa umukwe wawe nk’igikoresho cy’umukobwa wawe.
Nawe muhungu, ababyeyi bombi barangana kandi bakundwa kimwe. N’ubwo atakubyaye, ariko yakubyariye umugeni. Icyakora, menya ko wacutse, akaryoshye ko mwa nyoko ukazibukire, cyangwa wemere kugasangira n’uwo wahisemo. Unyurwe n’ubushobozi n’uburyo bw’uwo washatse. Inama n’ubuyobozi bya so na nyoko, byakubakiye ubusore bwawe, ariko biramutse byimukiye mu rugo rwawe, byarusenya aho kurwubaka. Niba waravuyeyo udakuze, ubwo warapfubye !
Nawe mukobwa, uri umukazana, ntabwo uri mukeba wa nyokobukwe, kandi ntuje gutanya abavandimwe. N’ubwo abo babyeyi batakubyaye, ariko bakubyariye umugabo. Imbanzirizamushinga y’ibikunejeje, ari wo mutungo usanganye uwo musore ushakanye na we, ni bo bashyizeho inzu n’ibuye ry’urufatiro rwabyo. Gutegura ibyawe, wenda byabasize mu bukene! Uzirinde gutanga inama zibacura cyangwa zibibagirwa.
Buri wese mu bashakanye, akwiriye kugira iri sezerano mu mutima rivuga riti « Ndagukunda, nzabana nawe uko uri kose, nzahora ngukunda n’igihe nzaba ntagifite impamvu n’imwe iguteye igikundiro… kuko nanjye Imana ikomeje kunkunda nk’uko ndi. » (Les secrets de l’amour, p. 178)
Ku bw’ibyo, uwashatse wese agomba kwinyugushura inama z’abahoze ari urungano n’inshuti, akamenya kubikira ibanga uwo bashakanye, akiyambaza Imana igihe umwanzi abavangiye, akihangana igihe ubuzima bubagoye, agacika ku ndwara yo guhora arambagiza, n’ubwo uwo yashatse yaba atujuje ibyo yifuza byose: uburanga, amashuri, gutunganya, umutungo, ubuzima, n’igikundiro.
Gusenya urwa batatu hagasigara urwa babiri rwubatse ku mahame Imana yageneye kuyobora umuryango, ni yo soko y’amahirwe n’amahoro asesuye.
Abana na bo ntibakibona inama, amabwiriza, amategeko n’uburezi bukwiriye, bitewe n’impamvu zinyuranye : kutamenya ingaruka yabyo, igihe gito cyo kuba mu muryango, gutetesha kwitiranywa n’urukundo kukakwibagiza ko azakura na we akibeshaho, igihe kibi n’imiturire bitera uburangare, ubunebwe n’ubwigomeke.
« Kandi bene Eli bari ibigoryi, ntibari bazi Uwiteka… Nuko icyaha cy’abo basore kirakomera cyane imbere y’Uwiteka, kuko cyateye abantu kuzinukwa igitambo cy’Uwiteka. » (1 Samweli 2:12, 17)
« Uburezi bw’abana ntibutangirira igihe gikwiriye. Intambwe y’ibanze y’ubwigenge ntiyatunganijwe, ibyo bigatuma abana bakurira mu bwigomeke. Kandi uko bakura, ibyo bikiyongera. Mu gihe abana bakura, bibwira ko bagomba kwikurikirira izabo nzira, maze ababyeyi babo ibyabo bikaba kuyoboka ibyifuzo by’abana. Bagategereza ko ababyeyi babo babakurikiza. Iyo bageze mu myaka yo kugoboka ba se cyangwa ba nyina, ntibihanganira gucyahwa kandi ntibemera kwikorera uwo mutwaro. Bababohoye inshingano zabo, maze basigara nta bushobozi bwo kuba ingirakamaro iwabo n’ahandi. Ntacyo bashobora kwihanganira. Ababyeyi ni bo bakoze inshingano zose, bakabarekera gukurira mu bunebwe, ntibabamenyereje gukorera kuri gahunda, umurimo wimbitse no kuzigama. Ntibabigishije kwiyanga, babagaragarizaga impuhwe z’agakabyo, banezezaga ibyifuzo byabo kuri buri kantu, maze ubuzima bwabo burabimenyera. Imyifatire n’imikorere yabo ni urukozasoni. Ni abahanya baremerera n’ahabazengurutse. Mu gihe bari bakiri abana bato bagikeneye kuyoborwa, ababyeyi babo babemereye gusohokana n’abahungu b’abasore maze icyitegererezo cyabo cyonona kibagiraho ingaruka. » (Témoignages, vol. 1, p. 85-86).
Ngiyo inkomoko : y’ibirara, abajura, imyigaragambyo y’urudaca, ababyeyi bakeneshwa cyangwa bicwa n’abo babyaye, ingo zitaruhura abavandimwe, amakwe atagira ishusho, n’abuzukuru bazanwa n’abahungu babo bakomotse ku bageni batazwi n’umuryango, inda z’indaro, ibibyarwa. Ibyo biri mu bibujije amahoro igihugu n’imiryango.


c: text/html

text:
Rwanda | Rusizi: Ukwezi kw’imiyoborere myiza mu baturage ni nk’Adiventi mu bakiristo kuko byose bijyana n’ingamba nshya n’ubuzima bushya
Kuri uyu wa kabiri , tariki ya 22/01/2013, mu Karere ka Rusizi, hatangijwe ukwezi kw’imiyoborere myiza, aho abayobozi b’ingeri zinyuranye bazarushaho kwegera abaturage iwabo mu tugari n’imirenge kugirango bakire ibibazo binyuranye byaba bikiriho kandi bishobora kudindiza iterambere, bibashe gushakirwa umuti.
Si ibi gusa kuko azaba ari n’umwanya wo kungurana ibitekerezo hagati y’abayobozi n’abaturage mu rwego rwo gufatira ingamba bimwe mubyatuma iterambere ry’imibereho myiza y’abaturage ryihuta.
Nkuko bisobanurwa n’umuyobozi w’akarere ka Rusizi kandi, ngo hazaba ari n’umwanya wo gukangurira abaturage kurangwa n’indanga gaciro zikwiye kuranga abanyarwanda ndetse na za Kirazira.
Umuyobozi w’akarere ka Rusizi kandi, avugako bimwe mubizashyirwamo imbaraga, harimo kurangiza imanza zaciwe n’inkiko, ndetse no kugirana inama n’abaturage bakunze gusiragira mu nkiko kubera imanza z’amahugu, ndetse bikazajyana no gusobanurira abaturage unshingano za buri muyobozi ndetse n’ubufatanye basabwa mu guteza imbere aho batuye.
Ubwo yatangizaga uku kwezi kw’imiyoborere myiza kandi mu Murenge wa Nkungu, Mayor Nzeyimana Oscar, yasabye abaturage kuzagaragaza aho bitagenda n’abayobozi bafite intege nke, kugira ngo hashakwe umuti n’icyerekezo cyaganisha abayobozi n’abayoborwa mu murongo umwe w’iterambere.

robotstxt: allowed

filter: keep


text:
Inama y’igihugu y’abafite ubumuga (NCPD) isanga inzibutso za jenoside zikwiriye gutunganywa ku buryo byorohera abantu bafite ubumuga bunyuranye kuhagenda, kugira ngo nabo babashe kuzisura kuko ari inshingano zabo nk’abanyarwanda.
Ibi byatangajwe kuri uyu wa kane tariki ya 08/05/2014 ubwo abagize inama y’igihugu y’abafite ubumuga basuraga urwibutso rwa Jenoside yakorewe abatutsi rwa Murambi, hagamijwe kunamira abazize jenoside barushyinguyemo no kwigira ku mateka yarwo ngo bafate ingamba zo guharanira ko itazongera kuba.
Tuyizere Oswald, umuyobozi ushinzwe kubaka ubushobozi bw’abantu bafite ubumuga muri NCDP akaba anafite ubumuga bw’amaguru kuko yifashisha imbago ebyiri ngo abashe kugenda, avuga ko ubwo basuraga urwibutso rwa Murambi abafite ubumuga bahuye n’inzitizi z’ingazi nyinshi (escaliers), ku buryo nk’abantu bafite ubumuga bagendera mu magare batabasha kugera mu bice byinshi byarwo, iki kibazo urwibutso rwa Murambi ngo rukaba rugisangiye n’izindi hirya no hino mu gihugu.
Ati “Twavunitse cyane kuko hari escaliers (ingazi) nyinshi. Ni inshingano z’umunyarwanda wese kwibuka ariko hari inzitizi z’uko ahashyinguye imibiri y’abacu ntabwo hateye ku buryo umuntu wese ahagera. Nk’uko mubona izi escaliers, hari abantu batabasha kuhagera bitewe n’ubumuga bwabo. Nk’umuntu ugendera mu kagare ntabwo yabasha kuhagera”.
Tuyizere akomeza avuga ko inzibutso zikwiye gutunganywa ku buryo ababana n’ubumuga bunyuranye badahura n’imbogamizi mu gihe bahasura, dore ko biri no mu mabwiriza agenga inyubako rusange ko hagomba gushyirwaho inzira zagenewe ababana n’ubumuga.
Gatabazi Eric, umukozi w’ikigo cy’igihugu gishinzwe kurwanya jenoside (CNLG) ukorera ku rwibutso rwa Murambi avuga ko bigaragara ko abamugaye babangamirwa iyo basuye uru rwibutso, ngo bikaba biterwa no kuba inyubako rukoreramo zarubatswe kera hatarashyirwa ingufu muri gahunda zo korohereza abafite ubumuga ariko hamwe na hamwe bikaba byarakosowe, bakaba bagiye kubimenyesha ubuyobozi bwabo ngo harebwe icyakorwa babashe korohereza abafite ubumuga barusura.
NCPD yemereye akarere ka Nyamagabe amagare 20 y’abafite ubumuga baba barasigiwe na jenoside yakorewe abatutsi muri mata 1994 ndetse n’abandi baba bakeneye insimburangingo cyangwa inyunganirangingo bakaba bahabwa ubufasha.


text:
Nk’uko bisanzwe mu mpera z’umwaka, ibirori byo kwizihiza Noheli n’ubunani ntibyitabirwa n’abantu basanzwe gusa kuko abahanzi nabo bagaragazamo ubuhanga bwabo cyane.
Ni muri urwo rwego, Alpha Rwirangira, nawe yateguriye abakunzi be igitaramo yise Alpha Christmas Live Concert. Iyi ni concert izagaragaramo bagenzi be b’ibihangange muri muzika bo mu bihugu duturanye nabo bakunze kugaragara muri Tusker Project Fame aribo Patricia, Msechu, Ng’ang’alito, Judge Ian ndetse n’Abanyarwanda nka Riderman, King James, Tom Close na Kitoko.
Iki gitaramo kandi kizagaragaramo amarushanwa y’abana mu kuririmba. Judge Ian wagaragaye cyane muri Tusker Project Fame niwe uzatanga amanota, ibihembo bitandukanye bigahabwa abazatsinda. Akarusho kuri iki gitaramo ni uko umwana wese uzaba yaje azahabwa impano ya Noheli.
Iki gitaramo cyateguwe na Alpha Band ifatanije n’inshuti ze kizabera Car Wash i Kigali tariki ya 25/12/2011 guhera saa kumi n’imwe z’umugoroba. Kwinjira muri icyo gitaramo ni 5000 ku bantu bakuru na 3000 kubana n’abanyeshuri.
Alpha Rwirangira yegukanye ibihembo byinshi mu kuririmba aho yahigaga abanndi bahanzi bo mu bihugu duturanye muri Tusker Project Fame mu gihugu cya Kenya.


text:
Abakristo bakijijwe vuba, kimwe na benshi mu bizera bamaze igihe bakeneye ibyiringiro by'ubugingo bushya bafite muri Kristo. Kubera inyigisho nyinshi zimeze nk'imiyaga ihuha ku butaka, abantu kenshi bayobywa n'inyigisho z'uburyo bwinshi zibatera gushyidikanya no kugira ubwoba ku bw'icyemezo cyabo cyo kwizera Kristo. Mbese icyemezo cyabo cyo kwizera Yesu Kristo gisobanura iki mu bugingo bwabo? Mbese agakiza gashobora kwamburwa umuntu? Iyo nkoze icyaha iki n'iki, bivuga ko ntakijijwe?
Intego zacu muri iri somo ni izi:
1. Kwerekana ibyiringiro nk'ingaruka zo kwizera Yesu Kristo.
2. Gusobanura amasezerano yo muri Bibiliya y'ingenzi mu kuronka ibyiringiro byo abizera bafite muri Kristo.
3. Gutanga ububasha bwo kurwanya gushyidikanya mu mutima kw'abizera ku byerekeye ibyo Imana yateguye mu mibereho yose.
Kubera ko ibyiringiro bijyana n'ihame ryuzuye ry'ibyo umukristo afite muri Kristo n'uwo ari we, ibyo byiringiro bigaragara mu turere dutandukanye mu bugingo kubyerekeye agakiza Imana iha abizera Yesu Kristo. Kubera intego dutumbiriye, aya masomo yerekeranye n’ibyiringiro azibanda ku bikurikira:
Iyo twiringiye Yesu Kristo, umutekano wacu nk’abakristo iteka uhinduka ukuri twaba twabyumva cyangwa se twabyizera. Ukwizera kwacu mu mutekano wo muri Kristo si byo bibigira ukuri cyangwa ibinyoma.
Iyo twizeye Kristo n’umurimo we ku bw'agakiza kacu bwite, umutekano wacu uhinduka impano bidakurikije uko tubyumva cyangwa tubitekereza.
Ibyiringiro ni ihame ryuzuye ry'uwo mutekano. Ni ihame ry'ibyo dufite muri Kristo nk'ubugingo buhoraho, ukubabarirwa ibyaha no kuba abo Imana yitaho nk'abana bayo. Ibyiringiro bijyana no gusobanukirwa ibikorwa byateganijwe ku bw’ agakiza kabonerwa mu kwizera Kristo. Iyi ni inyigisho y'ingenzi kuberako, iyo isobanuwe neza, ifasha ubugingo bw'abizera muri byinshi. Ntabwo yerekana ibyiringiro by'agakiza gusa, ahubwo hamwe n'ibyo yerekana ibyiringiro birenzeho ku bw’ iby’Imana yateganirije ubugingo bwacu mu mpande zose.
Abaroma 8:32 "Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose?"
Iyo abantu badafite ibyiringiro, tugomba kubanza kubagezaho Ubutumwa Bwiza kugira ngo tumenye neza ko bizeye Kristo. Iyo ibyo bamaze kubimenya badashyidikanya, nibwo ubona kubagezaho inyigisho z’ibyiringiro.
(1) Akenshi abantu babura ibyiringiro kubera ko badashobora kwibuka igihe bakiriye Kristo. Bamwe usanga bibaza niba barakijijwe koko. Agakiza kagira igihe kizwi kaziraho - igihe cyo kuzuzwa imbaraga. Icy'ingenzi kuri aba bantu ni ukumenya niba noneho bizera by'ukuri Kristo n’umurimo we.
(2) Akenshi abantu babura ibyiringiro kubera gushyidikanya ku buryo bakiriyemo Kristo. Ababwiriza-butumwa n'abapasitori n'abigisha benshi bibanda ku gutanga ubuhamya bwo kwizera mu ruhame nko guhamagara abantu imbere hanyuma y'ikibwirizo. Iyo abantu bakiriye Yesu mu rwiherero, bashobora kwibaza niba baba baratanze ubuhamya mu ruhame cyangwa niba bari bakeneye irindi sengesho.
(3) Akenshi abantu babura ibyiringiro kubera ibibazo bafite byo kureka ibyaha bimwe. Bibaza niba uwizera by'ukuri yagombye gukomeza kugira izo ngorane. Ahanini biterwa n’ubujiji bw’umuntu ku byerekeye kamere y'ibyaha, intambara y'Umwuka turwana, uburyo Imana ikoresha mu kudutabara, no gukenera gukura muri Kristo.
(4) Impamvu ya mbere itera kubura ibyiringiro ni ukudasobanukirwa inyigisho n'ingaruka zo kubura kwizera mu mirimo Kristo yarangije gukora. Ibi biterwa no kutumva Ijambo (ry'Imana) n'inyigisho zaryo zerekeye umuntu, icyaha cye, kutabasha kugira icyo umuntu akora ngo abone cyangwa agumane agakiza, ukwera kuzira amakemwa kw'Imana, n'uko umurimo wa Kristo warangiye kandi ushyitse.
(5) Mu kurangiza , akenshi abantu babura ibyiringiro kuko baba barigishijwe nabi ko bakwiriye kwireba n'imirimo yabo nk'ibigaragaza agakiza. Ibi ni byo tugiye kuvugaho ubu. Robert Lightner agira ati:
Abatekereza ko umunyabayaha agomba kugira Kristo Umwami w'ubugingo bwe, cyangwa se agasezerana atyo mbere yo gukizwa, batuma ibyiringiro bishingira ku mibereho n’urugendo bigengwa na Kristo. MaCARTHUR avuga ko ubu ari bwo buryo bwonyine uwizera yiringira agakiza ke. Ibyiringiro nyakuri biva mu kubona umurimo uhindura w'Umwuka Wera mu bugingo bw'umuntu, atari ukwishingikiriza ku kwibuka ibyo umuntu yanyuzemo.1
Ijambo ry'Imana ni umuhamya w'Imana k’uwizera (1 Yohana 5:11-13). Ibyanditswe mu Kigiriki byongera ingengazina ku ijambo "Ubugingo". Agakiza kabonerwa muri Yesu si impano y’ubugingo gusa ahubwo ni "ubugingo" buzanwa gusa no kwizera Umwana rukumbi w'Imana. Icyo Ibyanditswe Byera bivuga neza ni uko uwizera ubumuntu bwa Kristo n'umurimo we ku musaraba nk'uwatanzwe n'Imana ku bw'ibyaha bye afite:
1. Ubugingo buhoraho
Yohana 3: 36 "Uwizera uwo Mwana, aba abonye ubugingo buhoraho, ariko utumvira uwo mwana ntazabona ubugingo, ahubwo umujinya w'Imana uguma kuri we."
1 Yohana 5:11-13 “Kandi uko guhamya ni uku, ni uko Imana yaduhaye ubugingo buhoraho kandi ubwo bugingo bubonerwa mu Mwana wayo. Ufite uwo Mwana niwe ufite ubwo bugingo: Naho udafite Umwana w'Imana nta bugingo afite.”
2. Kubabarirwa ibyaha byose.
Ibyakozwe 10:43 "Abahanuzi bose baramuhamije, bavuga ko umwizera wese azababarirwa ibyaha kubw’ izina rye."
Abakolosayi 2:13 "Kandi ubwo mwari mupfuye muzize ibicumuro byanyu no kudakebwa kw'imibiri yanyu, yabahinduranye nawe, imaze kutubabarira ibicumuro byacu byose,"
3. Kudacirwaho iteka.
Yohana 5:24 "Ni ukuri ni ukuri ndababwira yuko uwumva Ijambo ryanjye , akizera uwantumye, aba afite ubugingo buhoraho, kandi ntazacirwaho iteka, ahubwo aba avuye mu rupfu, ageze mu bugingo."
Abaroma 8:1 "Nuko rero noneho abari muri Kristo Yesu nta teka bazacirwaho:
4. Gutsindishirizwa, kugirwa intungane n'Imana.
Abaroma 5:1 "Nuko rero, ubwo twatsindishirijwe no kwizera, dufite amahoro ku Mana kubw’ Umwami wacu Yesu Kristo,"
Abaroma 4: 1-6"Niba ari ko biri, twavuga iki kuri Aburahamu sogokuruza ku mubiri? 2 Iyaba Aburahamu yaratsindishirijwe n'imirimo, aba afite icyo yiratana, ariko si imbere y'Imana. 3 Mbese Ibyanditswe bivuga iki? Ntibivuga ngo: Aburahamu yizeye Imana, bikamuhwanirizwa no gukiranuka? 4 Nyamara ukora, ibihembo bye ntibimuhwanira no guherwa ubuntu, ahubwo abyita ubwishyu. 5 Ariko rero udakora, ahubwo akizera Utsindishiriza abanyabyaha, kwizera kwe kumuhwanirizwa no gukiranuka; 6 nk'uko Dawidi nawe yeruye avuga amahirwe y'umuntu, uwo Imana ibaraho gukiranuka, atabiheshejwe n'imirimo”
Abaroma 4:25 "Watangiwe ibicumuro byacu, akazurirwa kugira ngo dutsindishirizwe."
5. Agakiza
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 9 ntibyavuye no ku mirimo, kugira ngo hatagira umuntu wirarira;”
6. Kuba Umwana w'Imana ku bwo kwizera
Yohana 1: 12 "Icyakora abamwemeye bose, bakizera izina rye, yabahaye ubushobozi bwo kuba abana b'Imana.”
Abaroma 8: 14-17 "Abayoborwa n'Umwuka w'Imana bose nibo bana b'Imana: 15 kuko mutahawe umwuka w'ububata ubasubiza mu bwoba, ahubwo mwahawe Umwuka ubahindura abana b'Imana, udutakisha tuti: Aba, Data! 16 Umwuka w'Imana ubwe ahamanya n'umwuka wacu, yuko turi abana b'Imana: 17 kandi ubwo turi abana bayo turi n'abaragwa; ndetse turi abaragwa b'Imana, turi abaraganwa na Kristo, niba tubabarana nawe, ngo duhanwe ubwiza na we.”
John Calvin yatubwiye akomeje ku byo kwirebaho, ni ukuvuga ku mirimo yacu cyangwa imbuto z'Umwuka, ngo bitwizeze agakiza. Avuga ko dukwiriye kureba kuri Kristo ko ariwe ntego-fatizo y'ibyiringiro. Kwirebaho bitera gushidikanya bikadukura mu murimo ukiza wa Kristo. Yarwanije abavuga ibyo kwisuzuma ko ari ihame rishobora kuyobya.2
Ibitandukanye n'ibyo MacArthur atekereza byavuzwe haruguru, ni uko umuntu adakwiriye kwishingikiriza ku byo yanyuzemo, ahubwo dukwiriye kwishinikiriza k’umuhamya w'ukuri w'Ijambo ry'Imana. Earl Radmacher yaranditse ati:
Abapasitoro bakerebutse benshi bagaruka kenshi ku ifatizo ryo kumenya ko kuba umuntu ari umukristo atari kubera ibyo akora ahubwo ibyo Ijambo ry'Imana rivuga ku byo Kristo yakoze kandi akomeza gukora ku bamaze kwizera (Yohana 1:12; 1 Yohana 5:13). Nzi ko ndi uwa Kristo mbitewe n'uko nizeye Yesu Kristo nk'Umukiza n'Umucunguzi wanjye wankuye mu irimbukiro ry'iteka. Ntabwo ibiboneka by'ubugingo bwanjye ari byo fatizo ryo kumenya ibyo. Ni Ijambo ry'Imana ryarabivuze. Ubu ntinya bamwe, bitewe n'ukuri k'uko badakura mu gakiza no kutagira imibereho igaragara ya Gikristo, bagerageza gusigasira Ubutumwa Bwiza babwongeraho ibyabo.3
Gusobanukirwa neza umurimo wa Kristo (urupfu rwe mu cyimbo cyacu no kwikorera ibyaha byacu ku musaraba) ni ingenzi cyane ku byiringiro byacu. Ibi nabyo bifatiye ku byo Ibyanditswe Byera bivuga, ariko icy'ingenzi ni ugusobanukirwa kamere y’urupfu rwa Kristo n’ibyo rwatugejejeho. Hano hari ibintu bibiri by'ingenzi:
(1) Agakiza ntikazanwa n'imirimo ngo tube tugakwiriye (reba Abaroma 4:1-7 haruguru aha).
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 10 ntibyavuye no ku mirimo, kugira ngo hatagira uwirata."
Tito 3:5-7 "Iradukiza, itabitewe n'imirimo yo gukiranuka twakoze, ahubwo ku bw'imbabazi zayo, idukirisha kuhagirwa, ni ko kubyarwa ubwa kabiri, ikadukirisha no guhindurwa bashya n'Umwuka Wera; 6 uwo yahaye Yesu Kristo Umukiza wacu kuducunshumuriraho cyane, 7 kugira ngo dutsindishirizwe n'ubuntu bwayo, duhereko tube abaragwa, dufite ibyiringiro byo kuzahabwa ubugingo buhoraho."
(2) Agakiza gatangwa n'ubuntu bwa Kristo n'umurimo we nk'impano y'Imana.
1 Yohana 5:5-12 "Ni nde unesha iby'isi, keretse uwizera yuko Yesu ari Umwana w'Imana? 6 Ni we Yesu Kristo waje agaca mu mazi n'amaraso: si mu mazi yonyine, ahubwo ni amazi n'amaraso na yo; 7 kandi Umwuka ni We ubihamya, kuko Umwuka ari ukuri. 8 Ibihamya ni bitatu, Umwuka n'amazi n'amaraso: kandi ibyo bitatu birahuje. 9 Ubwo twemera ibyo abantu bahamya, ibyo Imana ihamya biraruta; kuko ibyo Imana ihamya ari ibi, ari uko yahamije iby'Umwana wayo. 10 Uwizera Umwana w'Imana aba afite uko guhamya muri we: naho utizera Imana aba ayise umunyabinyoma, kuko atemeye ibyo Imana yahamije ku Mwana wayo. 11 Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo. 12 Ufite uwo Mwana ni we ufite ubwo bugingo: naho udafite Umwana w'Imana nta bugingo afite."
Ibyakozwe 4:12 "Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo."
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; 10 ntibyavuye no ku mirimo, kugira ngo hatagira uwirata."
Abafilipi 3:8-9 "Ndetse n'ibintu byose mbitekereza ko ari igihombo ku bw'ubutunzi butagira akagero, ni bwo kumenya Kristo Yesu. Ku bw'uwo nahombye ibyanjye byose, ndetse mbitekereza ko ari amase, kugira ngo ndonke Kristo, 9 kandi mboneke ko ndi muri We, ntafite gukiranuka kwanjye, kuva ku mategeko, ahubwo mfite ukuzanwa no kwizera Kristo, ari ko gukiranuka kuva ku Mana guheshwa no kwizera."
(1) Umwuka Wera yitwa Umwuka w'ukuri.
Yohana 14:17 "Ni we Mwuka w'ukuri. Ntibishoboka ko ab'isi bamuhabwa, kuko batamurora kandi batamuzi; ariko mwebweho muramuzi, kuko abana na mwe, kandi azaba muri mwe."
Yohana 15:26 "Umufasha naza, uwo nzaboherereza, ava kuri Data, ni We Mwuka w'ukuri ukomoka kuri Data, azampamya:"
Yohana 16:8-13 "Ubwo azaza, azatsinda ab'isi, abemeze iby'icyaha n'ibyo gukiranuka n'iby'amateka; 9 n’iby'icyaha, kuko batanyizeye; 10 n'ibyo gukiranuka, kuko njya kwa Data, kandi na mwe muzaba mutakimbona: 11 n'iby'amateka, kuko umutware w'ab'iyi si aciriweho iteka. 12 Ndacyafite ibyo kubabwira byinshi, ariko ubu ntimubasha kubyihanganira. 13 Uwo Mwuka w'ukuri naza, azabayobora mu kuri kose: kuko atazavuga ku bwe, ahubwo ibyo azumva, ni byo azavuga: kandi azababwira ibyenda kubaho."
1 Yohana 4:6 "Ariko twebweho, turi ab'Imana; kandi uzi Imana aratwumvira, naho utari uw'Imana ntatwumvira. Icyo ni cyo kitumenyesha Umwuka w'ukuri n'umwuka uyobya uwo ari wo."
(2) Umwuka Wera yitwa Usiga amavuta. Aya mazina yombi yerekana umurimo w'Umwuka Wera wo kwigisha abizera Ijambo ry'Imana.
1 Yohana 2:20, 27 "20 Nyamara mwebweho, mwasizwe n'Uwera, kandi muzi byose. 27 Kuko gusigwa mwasizwe na we kuguma muri mwe, ni cyo gituma mutagomba umuntu wo kubigisha: kandi nk'uko uko gusiga kwe kubigisha byose, kuba ari uk'ukuri, atari ibinyoma, kandi nk'uko kwabigishije, mube ari ko muguma muri We."
(3) Umwuka Wera akingurira imitima yacu Ijambo ry'Imana.
Ibyakozwe 16:14 "Umugore witwaga Ludiya waguraga imyenda y'imihengeri, wo mu mudugudu witwa Tuwatira, wubahaga Imana aratwumva. Umwami Yesu amwugururira umutima, kugira ngo yite ku byo Pawulo yavugaga."
(4) Umwuka Wera afata ibya Kristo akabidusobanurira.
1 Abakorinto 2:12-16 "Ariko twebweho ntitwahawe ku mwuka w'iyi si, ahubwo twahawe uwo Mwuka uva ku Mana, kugira ngo tumenye ibyo Imana yaduhereye ubuntu, 13 ari byo tuvuga; ariko ntitubivugisha amagambo akomoka mu bwenge bw'abantu, ahubwo tubivugisha akomoka ku Mwuka, dusobanuza iby'Umwuka iby'Umwuka bindi. 14 Ariko umuntu wa kamere ntiyemera iby'Umwuka w'Imana: kuko ari ubupfu kuri we, akaba atabasha kubimenya, kuko bisobanurwa mu buryo bw'Umwuka. 15 Ariko umuntu w'umwuka arondora byose, nyamara ubwe ntawe umurondora. 16 Mbese ni nde wigeze kumenya icy'Uwiteka atekereza, ngo amwigishe? Nyamara twebwe dufite gutekereza kwa Kristo."
Abefeso 3:15-19 "Uw'imiryango yose yo mu ijuru n'iyo mu isi yitirirwa, 16 ngo abahe nk'uko ubutunzi bw'ubwiza bwe buri, gukomezwa cyane mu mitima yanyu ku bw'Umwuka we; 17 kandi ngo Kristo ahore mu mitima yanyu ku bwo kwizera, kugira ngo ubwo mumaze gushorera imizi mu rukundo, mukaba mushikamye, 18 muhabwe imbaraga zo kumenyera hamwe n'abera bose ubugari, n'uburebure bw'umurambararo, n'uburebure bw'igihagararo, n'uburebure bw'ikijyepfo bwarwo ubwo ari bwo, 19 mumenye n'urukundo rwa Kristo ruruta uko rumenywa; ngo mwuzure kugeza ku kuzura kw'Imana."
(5) Umwuka Wera ahamiriza imitima yacu mu Ijambo ry'Imana ko turi abana b'Imana. Umuhamya w'ubugingo mu Mwana (w'Imana) ku bwo kwizera uwo Mwana nk'uko byasezeranijwe mu ri 1 Yohana 5:11 ni ubutumwa Umwuka Wera ahamiriza mu Ijambo ry'Imana.
Abaroma 8:15-16 "Kuko mutahawe umwuka w'ububata ubasubiza mu bwoba; ahubwo mwahawe Umwuka ubahindura abana b'Imana, udutakisha tuti: Aba, Data! 16 Umwuka w'Imana ubwe ahamanya n'umwuka wacu, yuko turi abana b'Imana:
1 Yohana 5:7-11 "Kandi Umwuka ni we ubihamya, kuko Umwuka ari ukuri. 8 Ibihamya ni bitatu, Umwuka n'amazi n'amaraso: kandi ibyo bitatu birahuje. 9 Ubwo twemera ibyo abantu bahamya, ibyo Imana ihamya birabiruta; kuko ibyo Imana ihamya ari ibi, ari uko yahamije iby'Umwana wayo. 10 Uwizera Umwana w'Imana aba afite uko guhamya muri we: naho utizera Imana aba ayise umunyabinyoma, kuko atemeye ibyo Imana yahamije ku Mwana wayo. 11 Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo."
Ihame rya mbere: Ibyiringiro byacu bikwiriye gushingira ku kwizera Ibyanditswe Byera atari ku byo twibwira. Ukwizera kwacu bityo n'ibyiringiro byacu bigomba gushingira ku masezerano y'ukuri yo muri Bibiliya aho gushingira ku byo twibwira. Uko Bibiliya ibikurikiranya ni uku: IBIHAMYA
KWIZERA——>IBYO——>TWIBWIRA. Ibyo twibwira ni nk'ibisubizo by'Umwuka cyangwa umutima. Bigomba gukurikira kandi bigasubiza uko twumva Ibyanditswe Byera, ariko ntabwo byatubera umushorera w'ibyo tugomba kwizera cyangwa uko agakiza kacu gateye.
Ihame rya kabiri: ibyiringiro byacu bikwiriye gushingira ku kwizera ibihamya byo mu Byanditswe Byera atari mu mirimo yacu. Imirimo cyangwa guhinduka, kuba mu bugingo bwacu nk’ ingaruka z'ubuntu bw'Imana bishobora guhamya ukuri kw'ubugingo bwacu n’Imana. Tugomba icyakora kwitondera kudashingira ibyiringiro byacu kuri urwo rufatiro, kubera ko iyo umwizera atakaje ubusabane n'Imana ashobora kugaragara nk'utizera, by'umwihariko iyo bimaze igihe kirekire.
1 Abakorinto 3:1-4 "Bene Data, sinabashije kuvugana na mwe nk'uvugana n'ab'Umwuka, ahubwo navuganye na mwe nk'uvugana n'aba kamere, cyangwa abana b'impinja bo muri Kristo. 2 Nabaramije amata, sinabagaburiye ibyo kurya bikomeye: kuko mwari mutarabibasha, 3 kuko mukiri aba kamere. Ubwo muri mwe harimo ishyari, n'amahane, mbese ntimubaye aba kamere koko, ntimugenza nk'abantu? 4 Ubwo umuntu umwe avuga ati: Jyeweho ndi uwa Pawulo; undi akavuga ati: Jyeweho ndi uwa Apolo; ntibigaragaza ko muri aba kamere?"
Iyo tugendeye mu mirimo cyangwa ubugingo bwubaha ngo twerekane agakiza kacu, icyo gihe duhura n'ingorane zikurikira: Niba twubaha Imana ubu (ibyo dukeka ko ari byo bigaragaza agakiza), birashoboka ko ibyo byazahinduka mu gihe kizaza. Niba nyuma turetse kwumvira Imana, ibyo bishobora kugaragaza (bishingiye ku byavuzwe haruguru) ko tutari abakristo b'ukuri. Nuko rero kwumvira ntigushobora kwerekana ubukristo bwacu bityo ntigukwiriye kuba ishingiro ry’ibyiringiro byacu.
Gukora neza kw'ab'ubu si urufatiro rwiringirwa rw'agakiza. Ibyanditswe Byera bitubuza gushingira ibyiringiro cyangwa ubusabane bw'ukuri n'Imana ku gukora neza. Urugero, soma muri Matayo 7:13-23. Abahanuzi b'ibinyoma baza basa n'intama. Tekereza iyo bigira beza! Bagerageza gukora neza. Biyerekana nk'abakristo ntanga-rugero, inkingi z'itorero. (Imbuto zivugwa aha si iz'uko bitwara ahubwo ni iz'ibyo bigisha - reba muri Matayo 12:31-37). Ariko ntibarakizera Kristo; nta bumwe bugaragara bafitanye na We (umurongo wa 23). Ahubwo, bwa mbere bariyizera ubwabo (umurongo wa 22). Ibikorwa byabo bisa n'aho ari byiza. Nuko bituma bibwira ko ari beza imbere y'Imana. Ariko barishuka. Bamenya bakerewe ko ibyiringiro by'agakiza bidashingira ku gukora neza.4
Imibereho ikwiriye ya gikristo si yo ishingirwaho ibyiringiro by'agakiza. Ahubwo, ibyiringiro by'agakiza byagombye gushingira ku byo Umukiza yakoze ku buryo bushyitse, kandi ubugingo bushya muri Kristo ni bwo bwagombye gushingirwaho imibereho ikwiriye ya gikristo.
Abakolosayi 3:1-4 "Nuko rero, niba mwarazuranywe na Kristo, mujye mushaka ibiri hejuru, aho Kristo ari, yicaye iburyo bw'Imana. 2 Mujye muhoza umutima ku biri hejuru, atari ku biri mu isi: 3 kuko mwapfuye, kandi ubugingo bwanyu bukaba bwarahishanywe na Kristo mu Mana. 4 Kandi ubwo Kristo ari We bugingo bwacu, na mwe muzaherako mwerekananwe na We muri mu bwiza."
Nk'uko Yohana abyerekana muri 1 Yohana 1:6-7, imibereho isa n'iya Kristo ni ikimenyetso cy'ubumwe bugaragara kandi cy'uko umuntu agendana n’Umwami mu mucyo.
1Yohana 1:6-7 "Ni tuvuga yuko dufatanije na Yo, tukagendera mu mwijima, tuba tubeshye tudakurikiza ukuri: 7 ariko rero, iyo tugendeye mu mucyo nk'uko na Yo iri mu mucyo, tuba dufatanije ubwacu, kandi amaraso ya Yesu Kristo Umwana wayo atwezaho ibyaha byose."
Icyakora imibereho ikwiriye ya gikristo, ntabwo iba buri gihe ikimenyetso cy'ubumwe nyakuri kuko iyo abizera bavuye muri ubwo bumwe (n'Imana) igihe uko cyareshya kose baba bagaragaza imirimo ya kamere ndetse bakaba bagaragara nk'abatizera. Nk'uko byavuzwe mbere, Intumwa Pawulo abivuga iyo ashushanya umuntu wa kamere nk' "abantu-buntu" muri 1 Abakorinto 3:3-4.
“3 Kuko mukiri aba kamere. Ubwo muri mwe harimo ishyari, n’amahane, mbese ntimubaye aba kamere koko, ntimugenza nk’abantu? 4 Ubwo umuntu umwe avuga ati: jyeweho ndi uwa Pawulo; undi akavuga ati: jyeweho ndi uwa Apolo; ntibigaragaza ko muri aba kamere?”
Kwitwara nk'umuntu-buntu ni ukwitwara nk'abatazi Umukiza. Intumwa Pawulo ntiyibazaga cyangwa se ngo ihinyure ko abo bakijijwe. Yahamije ibyo yemera ku gukizwa kwabo, ariko bakitwara nk'aba kamere aho kwitwara nk'ab'Umwuka w'Imana. Ibi bituma bagaragara nk'abantu basanzwe, nk'abantu batagira imbaraga zikiza za Kristo, mu gihe mu by'ukuri bari muri Kristo n'Umwuka aba muri bo.
1 Abakorinto 1:2-9 "Turabandikiye, mwebwe abo mu itorero ry'Imana ry'i Korinto, berejwe muri Kristo Yesu, kandi bahamagariwe kuba abera, hamwe n'abantu bose bambariza hose izina ry'Umwami wacu Yesu Kristo, ni We Mwami wabo n'uwacu. 3 Ubuntu n'amahoro bibe muri mwe, biva ku Mana Data wa twese no ku Mwami wacu Yesu Kristo. 4 Mbashimira Imana yanjye iteka, nshimira ubuntu mwaherewe muri Kristo Yesu: 5 kuko muri byose mwatungiwe muri We, mu byo muvuga byose no mu bwenge bwose, 6 kuko ubuhamya twahamije Kristo bwakomejwe muri mwe; 7 bituma mutagira impano yose mubura, mutegereza guhishurwa k'Umwami wacu Yesu Kristo. 8 Ni We uzabakomeza kugeza ku mperuka, kugira ngo mutazabaho umugayo ku munsi w'Umwami wacu Yesu Kristo. 9 Imana ni iyo kwizerwa, yabahamagariye gufatanya n'Umwana wayo Yesu Kristo, Umwami wacu."
1 Abakorinto 3:1 "Bene Data, sinabashije kuvugana namwe nk'uvugana n'ab'Umwuka, ahubwo navuganye namwe nk'uvugana n'aba kamere, cyangwa abana b'impinja bo muri Kristo."
1 Abakorinto 6:19-20 "Mbese ntimuzi yuko imibiri yanyu ari insengero z'Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge; 20 kuko mwaguzwe igiciro. Nuko rero mutume imibiri yanyu ihimbaza Imana."
Rimwe na rimwe igice cya 2 Abakorinto 13:5 gikoreshwa mu kwerekana impamvu ari ngombwa kugerageza imirimo mu kwerekana agakiza kacu. Ibi birababaje kuko hadahura n'igitekerezo n'ubusobanuro ndetse n'intego y'iki gice ku byo Pawulo avuga mu 2 Abakorinto.
2 Abakorinto 13:5 "Ngaho, nimwisuzume ubwanyu, mumenye yuko mukiri mu byo twizera; kandi mwigerageze. Mbese ntimwimenya, kandi ntimuzi yuko Yesu Kristo ari muri mwe? Keretse ahari mubaye abagawa."
MacArthur ubwe ni ikigereranyo cya byo. Yaranditse ati: "Gushidikanya ku byo gukizwa kw'umuntu ntabwo ari bibi cyane cyane iyo bitavuye cyangwa bidatewe n'ibyo umuntu ararikira. Ibyanditswe Byera bishyigikira ko habaho kwisuzuma. Gushidikanya kugomba gukoranwa kwanga umugayo no gukurikiza Bibiliya." Hanyuma, amaze kuvuga ibyo mu 2 Abakorinto 13:5 asoza agira ati, "Mu itorero rya none, kwiyama abantu byaribagiranye - ndetse akenshi birasuzugurwa." 5
Ariko se ni ko iki gice gisobanurwa? Mbese Pawulo arahamagarira abizera kwisuzuma ngo barebe ko bafite ibyiringiro by'agakiza? Iki gice si ko kivuga. Impamvu zikurikira zirabyerekana:
(1) Na none kimwe no mu 1 Abakorinto, Pawulo yahamije ko bakijijwe. Nta na rimwe ashidikanya ku gakiza kabo nkuko bigaragara mu bice byavuzwe haruguru.
(2) Nubwo Pawulo yabasabaga kwisuzuma kubw'ibyiringiro, ntabwo yabasabye gusuzuma imirimo yabo ku bw’ibyiringiro. Mu mucyo w'inyigisho z’ Ibyanditswe Byera, niba hari ikigomba gusuzumwa, kigomba kuba impamvu yo kwizera kwabo. Mbese bari barizeye Kristo, cyangwa kwizera kwabo kwari mu mirimo runaka?
(3) Nubwo abasaba kwisuzuma, ariko yari afite indi ntego mu mutima ukurikije ibivugwa mu mirongo ya 3-7. Bamwe bashidikanyaga ku kuri kw'umurimo w'intumwa (Pawulo) kubera kwemerwa kw'abigisha b'ibinyoma bamwe. Gereranya 2 Abakorinto 11:1-12:21 aho intumwa (Pawulo) yiregura ku by'umurimo we ku byo bamuregaga. Mu murongo wa 3 basabaga gihamya ko Kristo yavugiraga muri Pawulo. Mu murongo wa 5 Pawulo yerekana ko gihamya bashakaga yari muri bo ubwabo kuko yari yarababereye se mu gakiza.
1 Abakorinto 4:15 "Kuko n'ubwo mufite muri Kristo ababayobora inzovu, ntimufite ba so benshi. Ni jye wababyaje Ubutumwa Bwiza muri Kristo Yesu."
Uburyo nyabwo bwo kugaragaza umurimo wa Pawulo bwari ugusuzuma ukwizera kwabo kubera ko kuba bemera ukuri ko kwizera kwabo bifite gihamya y'ukuri kw'umurimo wa Pawulo nk'umuvugizi wa Kristo. Ese bari bazi Umukiza wabo? Yee. Baje kumenya bate Umukiza? Ni kubw’umurimo wa Pawulo. Ntabwo yizeraga ko bari ibyiganano kandi ko batashoboraga kugera ku gisubizo gitandukanye ku by'agakiza kabo byerekanaga ko nawe yanyuze mu bigeragezo. Iki ni cyo kivugwa mu 2 Abakorinto 13:6, "Ariko niringiye yuko muzamenya ko twebweho tutari abagawa."
Ibuka ko ingingo y’ifatizo Imana iduha ku byiringiro by'agakiza n’ibyo yadukoreye cyangwa iduhamiriza nk'uko bigaragara neza muri 1 Yohana 5:11-13:
“Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo. 12 Ufite uwo Mwana ni we ufite ubwo bugingo: naho udafite uwo Mwana nta bugingo afite. 13 Ibyo ndabibandikiye, mwebwe abizeye izina ry’Umwana w’Imana, kugira ngo mumenye ko mufite ubugingo buhoraho.”
Mbese kuba twemera agakiza kubera umurimo Kristo yakoze bivuga ko tugomba kutita ku myifatire yacu? Mbese ibyiringiro by'agakiza bitera umukristo kubaho uko abonye cyangwa kuba umugabura/igisonga kibi cy'iby'Imana? Oya, si byo, iyo umuntu asobanukiwe inama zo mu Ijambo ry'Imana.
Buri mwizera nk'umwana w'Imana ni igisonga Imana yahaye ibyo kugabura ibyayo nk'igihe, italanto (n'impano z'umwuka zirimo), Ukuri kw'Imana n'ubutunzi. Igisonga ni uwahawe gucunga iby'undi. Bisobanura iki? Intumwa Pawulo iratwigisha iti "Ibisonga bikwiriye kuba inyangamugayo". Imana izatubaza ibyo dukora mu kugabura ibyo twahawe kandi igihe kizaza ubwo Imana izatubaza ibyo twakoze ku bugingo Imana yaduhaye. Nibyo bivugwa muri 1 Abakorinto 3: 12-15:
"Ariko umuntu niyubaka kuri urwo rufatiro, izahabu, cyangwa ifeza, cyangwa amabuye y'igiciro cyinshi, cyangwa ibiti, cyangwa ibyatsi, cyangwa ibikenyeri, umurimo w'umuntu wese uzerekanwa. Urya munsi niwo uzawerekana, kuko uzahishuzwa umuriro, akaba ariwo kandi uzagerageza umurimo w'umuntu wese. Umurimo w'umuntu, uwo yubatse kuri urwo rufatiro, n'ugumaho, azahabwa ingororano; ariko umurimo w'umuntu mushya, azabura inyungu, nyamara ubwe azakizwa, ariko nk'ukuwe mu muriro."
Reba ukuntu bitandukanye. Uwizera ni uw’ Ijuru, kubera ibyo Yesu yakoze, ariko azabazwa ku byo yakoze ku bugingo n'impano Imana yamuhaye. Na none umva icyo Radmacher abivugaho:
Mu gihe ndimo nandika aya magambo, ndi imbere y'Imana itazira inenge kandi Imana imbonera muri Yesu Kristo. Ibi ni ukuri kudasubirwaho. Nta wemera Kristo uzahagarara imbere y'intebe y'ubwami yera y'imanza ivugwa mu Byahishuwe 20. Icyakora abizera bazahagarara imbere y'intebe y'imanza ya Kristo (Bema) maze imirimo yabo icirwe imanza (2 Abakorinto 5:10). Ni iby'igiciro kumenya ko abatarakijijwe n'abakijijwe imirimo yabo izacirwaho iteka. Abatarakijijwe imirimo yabo izacirwaho iteka imbere y'intebe y'ubwami Yera y'imanza kandi igihano cyabo kizaba icy’iteka muri gihonomu. Imirimo y'abakijijwe izacirwaho iteka imbere y'intebe y'imanza ya Kristo kandi igihano kizaba kubona igihembo cyangwa kukibura. 6
Mu isomo rya 7 tuzavuga ku ntebe y'imanza ya Kristo ku buryo burambuye, ariko ubu, birahagije kuri twe kumenya ko ubwo dukomereye mu Mukiza ku by'ijuru, dufite ibyo tugomba kugabura kandi tuzabazwa. Icyo dukeneye ni ukwitondera mu buntu bw'Imana bufite isezerano muri ubu bugingo no ku bugingo buzaza.
1 Timoteyo 4:7-8 "Ariko imigani itari iy'Imana n'iy'abakecuru ntukayemere, ahubwo witoze kubaha Imana; kuko kwitoza k'umubiri kugira umumaro kuri bike, naho kubaha Imana kukagira umumaro kuri byose, kuko dufite isezerano ry'ubugingo bwa none n'ubuzaza na bwo."
1 Robert Lightner, Sin, The Savior, and Salvation, Thomas Nelson, Nashville, 1991, p.246 quoting John MacArthur, The Gospel According to Jesus, p.23.
2 Charles Bell, Calvin and Scottish Theology: The Doctrine of Assurance, Handsel, Edinburg, 1985, p.28.
3 Earl Radmacher, The Grace Evangelical Society News, Vol.10, No.3, May-June 1995, p.1.
4 Rich Christianson, The Grace Evangelical Society News, Vol.9, No.1, January-February 1994, p.4.
5 John F. MacArthur, Jr., The Gospel According to Jesus, Zondervan, Grand Rapids, 1988, p.190.
6 Radmacher, Vol. 10, No.3, pp.1,4.


text:
Gukosora inkuru ivuga kuri AgDF ku itanga ry’inkunga ku barimu
Ubwanditsi bwa IGIHE burisegura ku basomyi n’abarebwa n’igikorwa cyo gutanga inkunga yo gushyigikira Ikigega Agaciro Development Fund, kubera inkuru yatambutse ku rubuga kuwa Gatatu ku itariki ya 19 Nzeri 2012.
Iyi nkuru yari ifite umutwe ugira uti “Abarimu basonewe gutanga amafaranga mu kigega Agaciro”. Nk’uko byagaragajwe na benshi, iyi nkuru yateje urujijo kuri bamwe, kuko abarimu batasonewe ahubwo ko Minisiteri y’Imari n’Igenamigambi yabaye ihagaritse kwaka inkunga yabo, kuko byagaragaye ko (...)
Ubwanditsi bwa IGIHE burisegura ku basomyi n’abarebwa n’igikorwa cyo gutanga inkunga yo gushyigikira Ikigega Agaciro Development Fund, kubera inkuru yatambutse ku rubuga kuwa Gatatu ku itariki ya 19 Nzeri 2012.
Iyi nkuru yari ifite umutwe ugira uti “Abarimu basonewe gutanga amafaranga mu kigega Agaciro”. Nk’uko byagaragajwe na benshi, iyi nkuru yateje urujijo kuri bamwe, kuko abarimu batasonewe ahubwo ko Minisiteri y’Imari n’Igenamigambi yabaye ihagaritse kwaka inkunga yabo, kuko byagaragaye ko hari bamwe mu barimu batamenyeshejwe gahunda y’ikatwa ry’imishahara yabo cyangwa se andi mafaranga bagombaga gutanga.
Dore ahubwo uko inkuru iteye:
Amakosa yari atangiye kugaragara mu gutanga umusanzu w’Ikigera AgDF yakosowe
Nyuma y’aho hagaragarijwe amakosa mu gutanga umusanzu wo mu Kigega Agaciro Development Fund, ayo makosa yakosowe ku ikubitiro na Minisitiri w’Imari n’Iginamigambi ufite Ikigera Agaciro mu nshingano ze.
Aya makosa yavugwaga ni ajyanye n’uko hari tumwe mu turere two mu Rwanda twatse abarimu amafaranga yo gushyigikira iki kigega, ariko bigakorwa batagishijwe inama.
Ibi byatangajwe na Minisitiri w’Imari n’Igenamigambi, John Rwangomwa mu kiganiro yagiranye n’abanyamakuru, cyari kigamije kuvuga uko umusanzu umaze gutangwa mu kigega Agaciro ungana, n’ibikowa biteganyijwe ku bw’icyo kigega.
Rwangombwa yavuze ko guhera kuri uyu wa Gatatu tariki ya 19 Nzeri 2012, amafaranga abarimu batangaga mu kigega AgDF yaba ahagaze, kubera ko bakomeje kugaragaza ko aya mafaranga bahatirwa kuyatanga.
Yagize ati” Twabonye amakuru aturuka hamwe na hamwe y’uko hari abarimu bashobora kuba bataragishijwe inama, akarere kagafata icyemezo cy’uko buri mwarimu azatanga umushahara w’ukwezi, cyangwa 10% by’umushahara we, byabaye ngombwa ko duhagarika iki kikorwa cyo kwishyura umusanzu w’abarimu, kuko uku kwezi hari uturere twari twatangiye gukata ayo mafatanga nk’uko bigenda ku bakozi bandi bari biyemereye ubwabo”.
Rwangombwa akomeza agira ati” Ariko kubera ko twumvise harimo ingingimira mu barimu hamwe na hamwe hirya no hino, byabaye ngombwa ko tuba duhagaritse gukata imishahara y’abarimu, babanze ubwabo bafate icyo cyemezo, tumenye neza ko akarere runaka kakase umwarimu runaka ari uko yiyemereye ko azatanga amafaranga umubare uyu n’uyu, iki ni ikintu rero dusaba y’uko ubuyobozi bw’akarere natwe hano dufatanyije nabo dufite abakozi bacu bagenda hirya no hino, begere abarimu ku bigo barimo bafate ibyemezo ku giti cyabo.”
Rwangombwa avuga kandi ko nta muntu ukwiye gufatira undi icyemezo mu gutanga inkunga muri iki kigega, ko icyemezo gifatwa n’umuntu ku giti cye.
Muri iki kiganiro Rwangombwa yongeye kwihanangiriza abantu bakomeza kwaka amafaranga ku gahato abaturage, ati “Gutanga umusanzu mu kigega Agaciro ni ubushake bwa muntu."
Kuri iyi ngingo yagarutse ku bantu batanga amafaranga aho bakorera ati “Iyo utanze amafaranga ku kazi ukagira ubushake bwo kuyatanga n’aho utuye ni wowe uba ubyishakiye ku giti cyawe.”
Rwangombwa ati “Nta muntu uhatiwe gutanga amafaranga aho ariho hose, gutanga amafanga mu kigega Agaciro ntabwo ari agahato.”
Nyuma y’ibyumweru bine ikigega Agaciro gitangiye, Abanyarwanda bamaze gushyiramo amafaranga agera kuri miliyari 17 na miliyoni 993 z’amafaranga y’u Rwanda, kandi igikorwa kiracyakomeza hifashishwa kohereza ubutumwa hakoreshejwe telefoni ndetse n’abantu bitanga ku giti cyabo.
Rwangombwa yongeyeho ko no muri Diaspora batangiye kwitabira iki gikorwa, yatanze urugero rwa Diaspora yo muri Tanzaniya yitanze bakageza ku mafaranga 70,000 by’Amadorari.
Abanyamakuru babajije Rwangombwa icyo bateganya gukoresha ayo mafaranga, ati “Nta kintu ntakuka giteganijwe gukorwa, amafaranga tuzajya tuyakoresha bitewe n’amafaranga ahari, ndetse n’igikenewe gukorwa kurusha ibindi”.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ngororero: Intore zo kurugerero zizafasha mu kwimakaza amatwara meza mu baturage
Abasore n’inkumi basaga 763 barangije amashuli yisumbuye bo mu karere ka Ngororero bari mu itorero ry’intore zo kurugerero, barahiriye gukwirakwiza imyumvire n’ibikorwa byiza mu baturage babana nabo nkuko bavuga ko hari abagifite imyumvire iciriritse cyangwa ikiri hasi.
Mu kuruhuka biga imikino itandukanye
Kuri uyu wa Kane tariki ya 05 Ukuboza nibwo mu karere ka Ngororero batangije kumugaragaro itorero ry’uyu mwaka ry’intore zo ku rugerero zigizwe n’abarangije amashuli yisumbuye. Urwo rubyiruko rwahurijwe mu ma site atatu ariyo, GS IBUKA Kabaya, ETO Gatumba na GS ADEC Ruhanga nayo yo mu murenge wa Gatumba.
Mubutumwa bahawe mu gutangiza iryo torero, ni uko bagomba gufasha abaturage gusobanukirwa neza ibyaranze amateka y’igihugu cyacu ndetse no kubafasha kwipakurura imyumvire ya cyera irimo urwango, ubugwari n’ibindi byadindiza iterambere ry’umubiri n’irya roho, nkuko umuyobozi w’akarerer wungirije ushinzwe ubukungu n’iterambere yabidutangarije.
Bamwe bubari muri iryo torero badutangarije ko nyuma y’iminsi 6 gusa bamaze bahabwa ibiganiro bitandukanye bamaze kubona ko hari ibyo bari barabeshywe na bamwe mu bantu bakuru babanye harimo n’abarezi babo, ariko bakaba batangiye guhumuka no kubona ukuri.
Bakoresheje intoki zabo, umutwe ndetse n’ibirenge,nk’ikiminyetso cy’abasinya ku buryo butandukanye ko bagiye kwifatanya n’intwari z’igihugu mu kubaka icyateza u Rwanda n’abanyarwanda imbere. Itorero ry’igihugu ryongeye kugaruka mu Rwanda mu mwaka wa 2007, rigaruwe na Nyakubahwa Paul Kagame, nyuma y’imyaka myinshi rinizwe n’ubuyobozi butandukanye.


text:
Aya nyuma January 27th, 2015 11:51 AM
Jan 26, 2015 0Mu gihe itoranywa ry’abakobwa bahatanira ikamba rya Miss Rwanda 2015 ririmbanyije, Mufti w’u...
Jan 27, 2015 0Abahanzikazi Ruth Kanoheli na Esther Umwiza bombi ni abavandimwe ndetse bakaba n’abahanzikazi...
Jan 24, 2015 0
Jan 22, 2015 0
Jan 23, 2015 0“Niba ubuhinzi budahawe agaciro,ntabwo bwatera imbere,twe tugamije guteza imbere uruganda rw’ibiribwa kandi dufite ubumenyi buhanitse.Mu Rwanda 40% by’ubukungu bw’igihugu bukomoka ku...
Jan 16, 2015 0Hitimana Nadia ni umunyarwandakazi wabonetse mu bantu 60 bakiri urubyiruko bagiye guhura n’umwamikazi w’u Bwongereza Queen Elizabeth wa kabiri ngo abashyikirize ibihembo by’uko bakoresheje ubumenyi...
Jan 15, 2015 0Ubwo Umunyamakuru w’Izuba Rirashe Fred Muvunyi yasabaga kugirana ikiganiro na Guverineri w’Intara y’Amajyaruguru, Bwana Bosenibamwe Aimé, ntiyamugoye nubwo yari mu bihe bikomeye. Iki kiganiro cyabaye nyuma...
Jan 15, 2015 0Abakirisito bo mu Itorero Peresibiteriyeni mu Rwanda (EPR) muri Peresibiteri ya Rubengera, Paruwasi ya Rubengera mu Karere ka Karongi ntibavuga rumwe ku cyumba cy’amasengesho kuko ngo gitangirwamo inyigisho bamwe muri...
Jan 12, 2015 0Ku wa gatandatu tariki ya 10 Mutarama 2015 Kacyiru kuri Ligue Pour la lecture de la Bible umuryango African ANCHOR OF HOPE wizihije Yubiri y’imyaka 10 umaze ufasha abana batishoboye, mu kubigisha ijambo ry’Imana no...
Jan 25, 2015 0Kuri iki cyumweru tariki ya 25 Mutarama 2015 ISANGE.com yateraniye mu itorero Angilikani Paruwasi ya Remera riyoborwa na Rev Antoine Rutayisire. Nk’igitangazamakuru cya Gikristo tufite gahunda yo kujya tubagezaho...
Jan 25, 2015 0Ku Itorero ADEPR Nyakabungo muri Paruwasi ya Nyamugari akarere ka Kayonza hari gutegurwa igiterane cy’ivugabutumwa kizamara iminsi ibiri kikazaba tariki ya 13 na 14 Gashyantare 2015. Icyo giterane cyateguwe na...
Jan 22, 2015 0I Kanombe ku Itorero A.E.P.C (Agape Evangelical Pentecostal Church) hasojwe igiterane cy’ivugabutumwa n’ububyutse cyari gifite intego yo”kwaguka” dusanga mu gutegeka kwa kabiri 1:6 . Icyo...
Jan 21, 2015 0Itorero ry’Imana ry’ubuhanuzi EDPR Paruwasi ya Muza mu karere ka Kamonyi ryateguye igiterane gikomeye kizamara iminsi ibiri kikazitabirwa n’ abakozi b’Imana bazaturuka hirya no hino ku isi no mu Rwanda....
Jan 19, 2015 0Umuhanuzi Claude ukuriye itorero rya Soul Healing Revival aravuga ko yateguye igiterane cy’ ububyutse no kubohoka, kikaba kandi kizitabirwa n’ abakozi b’ Imana batandukanye bavuye hirya no hino ku isi. Bamwe mu...
Jan 22, 2015 0Kera cyaraziraga kikaziririzwa ko umugabo yakwahukana, babifataga nk’amahano ,ahubwo byariri bizwi ko mu muco nyarwanda iyo byabaga bitagenda neza mu rugo, umugore ari we wahambiraga utwe cyangwa akanyonyomba...
Jan 21, 2015 0Mu ntangiriro z’uyu mwaka wa 2015 nibwo mperutse kujya gusengera mu itorero Ebenezer Ministries riherere Kacyiru hafi na MINAGRI nasanze abakristo baryo bari mu muhango wo kwizihiza isabukuru y’imyaka itatu iryo...
Jan 16, 2015 0Eddy Vanmechelen Umubiligi uvuka mu majyaruguru y’u Bubiligi mu mujyi wa Anvers, amaze igihe gito afashe icyemezo cyo gutura mu Rwanda. Aherutse kugirana ikiganiro mu buryo bwimpurirane n’umunyamakuru wa IGIHE,...
Jan 13, 2015 4Bibiliya ivuga neza ko umuntu ukunda Imana aba akwiye kuyikundisha umutima we wose,ibyo atunze byose,n’ubwenge bwe bwose. Aha ni naho bamwe bahera bavuga ko bigoye cyane ko umutunzi(umuherwe) yavuga ko akunda...
Jan 12, 2015 0Bamwe mu bakristo b’iki gihe ntibaramenya neza kwiyeza kwa nyako uko ari ko. Ibi bigaragara iyo barimo biyeza banaatura ibyaha byabo imbere y’iteraniro ariko ejo ukongera ukabumva barimo biyeza cya cyaha...
Jan 26, 2015 0Mu gihe itoranywa ry’abakobwa bahatanira ikamba rya Miss Rwanda 2015 ririmbanyije, Mufti w’u Rwanda aravuga ko nta musilamukazi wemerewe kujya muri ayo marushanwa. Sheikh Kayitare Ibrahim asobanura ko kujya muri ayo...
Jan 24, 2015 0IRIBA TOURS ni gahunda nshya y’ibitaramo 10 bizakorwa muri uyu mwaka wa 2015 bikaba bitegurwa n’umuryango w’ivugabutumwa Isange Corporation ufatanije n’icapiro rya Gikristo rizwi nka Delta Media...
Jan 21, 2015 1Kayitare Jean Paul ni umunyamakuru wandikiraga ikinyamakuru Rushyashya aho yakoraga amakuru asanzwe ndetse akaba yarakoze cyane mu gisata cy’amakuru yerekeranye n’iyobokamana ubwo yakoraga ku rubuga rumwe...
Jan 21, 2015 0Mu gihe benshi bajyaga bibaza ku bantu bigana imvugo ya Perezida w’u Rwanda Paul KAGAME, bagamije gusetsa abantu, bagatekereza ko ari icyaha cyangwa bakagira impungenge ko byazabagiraho ingaruka cyangwa se bikaba...
Jan 20, 2015 0IRIBA TOURS ni gahunda nshya y’ibitaramo 10 bizakorwa muri uyu mwaka wa 2015 bikaba bitegurwa n’umuryango w’ivugabutumwa Isange Corporation ufatanije n’icapiro rya Gikristo rizwi nka Delta Media...
Jan 22, 2015 0Sadolin Cool Price Hardware Ltd ikorera ku muhanda wo ku muhima munsi ya Rond Point yo mu mujyi wa Kigali hafi yaho bategera taxi zijya i nyabugogo. Ibafitiye amarangi y’ubwoko bwose kandi ku giciro cyiza utasanga...
Dec 29, 2014 0Abanyarwanda 11 bayobowe na Pastor Ntambara Saturday Innocent umuyobozi w’umuryango Successful Christian Ministries ujyana abantu babyifuza ku mugabane wa Aziya mu gihugu cya Israel kizwiho amateka maremare...
Dec 23, 2014 0Iki kigo gifite abakozi gifite ubunarararibonye mu gutanga no guhugura abakozi banyuranye. Iki kigo kandi kigufitiye abakozi batandukanye bakora mu biro babifitiye ubushobozi , mu mahoteli(babyize...
Dec 15, 2014 0Iki kigo gifite abakozi gifite ubunarararibonye mu gutanga no guhugura abakozi banyuranye. Iki kigo kandi kigufitiye abakozi batandukanye bakora mu biro babifitiye ubushobozi , mu mahoteli(babyize...
Dec 04, 2014 0Abafite ubumuga bwo kutabona ba hano mu Rwanda barasaba Leta ko yabafasha mu kubagezaho ibikoresho by’ikorabuhanga byo nabo bashobora kujya bakoresha kuko atari bo bakwiye gusigara inyuma mu ikoranabuhanga. Ibi bari...
Jan 26, 2015 1Rev.Billy Graham yatowe nk’umuntu wa 4 wemewe cyane mu gihugu cya leta zunze ubumwe z’amerika kurutonde rw’abantu 10 b’ingirakamaro mu gihugu cya Leta Zunze Ubumwe z’Amerika ku rutonde rwakozwe na kimwe mu bitangazamakuru byo muri Leta Zunze Ubumwe z’Amerika kitwa ‘The New...
Jan 21, 2015 0
Jan 20, 2015 0
Jan 16, 2015 0
Jan 15, 2015 0
Jan 23, 2015 0Abaririmbyi ba Choral Shekinah bavuga ko biteguye gushinga Koperative igamije guteza imbere abaririmbyi b’iyi korali muri rusange, ibi bakazabigeraho bashingiye ku bwizigame, bashyira mu kigo...
Jan 12, 2015 0
Jan 05, 2015 1
Jan 26, 2015 17Abantu bakomeye ku isi mu nzego zitandukanye bajya bagirira ingendo I Vatikani kugirango baganire n’umushumba mukuru wa Kiliziya Gaturika ku Isi uzwi nka “PAPA”, Bamwe mu bajyayo baba batumiwe...
Jan 25, 2015 0
Jan 19, 2015 3
Nov 07, 2014 1Koresha facebook utange igitekerezo cyawe comments
Oct 12, 2014 1Koresha facebook utange igitekerezo cyawe comments
Sep 22, 2014 2WhatsApp irarikoze… Koresha facebook utange...
Aug 28, 2014 0Koresha facebook utange igitekerezo cyawe comments
Aug 10, 2014 0Koresha facebook utange igitekerezo cyawe comments
Jan 09, 2015 0


text:
Igitabo Guiness des records giherutse kugaragaza ko umuntu wa mbere ku isi ushaje ari Umuyapani Jirouemon Kimura wavutse tariki ya 19 Mata 1897, akaba abura iminsi mike ngo yuzuze imyaka 116.
Nk’uko tubikesha urubuga 7 sur 7, ku Isi yose, Kimura ni umuntu wa gatatu ubashije kugeza kuri iyi myaka muri ibi bihe bya vuba.
Guiness Book kivuga ko amaze ibinyejana bitatu abayeho, yiboneye n’amaso ye uko iterambere mu mibereho y’abantu n’ikoranabuhanga ryagiye rikurikirana. Aha bavugamo umwaduko w’imodoka zifite moteri, televiziyo, internet n’ibindi. Yiboneye kandi abaperezida 20 bayoboye Amerika.
Uyu mukambwe afite abuzukuru 14, abuzukuruza 25 n’ubuvivi 23.
Kugira ngo arambe, uyu muyapani ngo yagendeye ku iturufu igira iti « kurya bike ugamije kubaho igihe kirekire ». Yakoze mu biro by’iposita imyaka 38 nyuma asubira mu buhinzi, aho yakoze kugeza ku myaka 90.
Jirouemon Kimura asimbuye kuri uyu mwanya Umunyamerika kazi Dina Manfredini watabarutse afite imyaka 115 n’iminsi 257.


text:
Amashyaka yemewe mu Rwanda yibumbiye mu ihuriro nyunguranabitekerezo ry’imitwe ya Politiki, kugeza ubu uko ari 10, buri mwaka ahabwa inkunga cyane cyane mu rwego rwo kubaka ubushobozi. Mu mwaka 2011/2012 buri mutwe wa Politiki wahawe asaga gato Miliyoni 15 yavuye ku ngengo y’imari y’igihugu anyuzwa muri Forumu y’amashyaka.
Uretse ayo mafaranga imitwe ya Politiki ihabwa na Guverinoma binyuze mu Ihuriro, abenshi bafite ibindi bikorwa bibinjiriza amafaranga abafasha mu bikorwa birebana n’ishyaka umunsi ku munsi, hakiyongeraho n’imisanzu ituruka mu bayoboke babo.
Nk’uko twabitangarijwe n’Umunyamabanga Nshingwabikorwa w’Ihuriro Nyunguranabitekerezo ry’imitwe ya Politiki, Kayigema Anicet, Ihuriro ntiryishyira imbere kurusha imitwe ya Politiki kuko ari yo igomba kugaragara kurusha Ihuriro. Yagize ati “Politiki y’igihugu ni uko Forumu iha ubwisanzure n’uburenganzira buri mutwe wa Politiki.”
Ku birebana n’amafaranga akomoka ku ngengo y’imari y’igihugu ahabwa imitwe ya Politiki yemewe mu Rwanda, no kuba niba abahagarariye iyo mitwe ya Politiki bagira umunsi wo kumurikira Abanyarwanda ibyo bamaze kugeraho n’uburyo byakozwe, Kayigema yagize ati “Koko hari amafaranga Leta igenera imitwe ya Politiki yemewe ikorera mu Rwanda. Ayo mafaranga agabanwa ku buryo bungana nta mutwe wa Politiki usumbya undi. Nta munsi urabaho w’imurikabikorwa ariko imitwe ya Politiki ubwayo ni yo igomba kugaragara.”
Akomeza agira ati “Imitwe ya Politiki ifite uburenganzira bwo kumurikira Abanyarwanda ibyo ikora cyangwa ikabireka.”
Nta murikabikorwa ryigeze riteganywa
Mu rwego rwo kumenya ukuri gusesuye ku birebana n’imurikabikorwa mu mitwe ya Politiki yemewe ikorera mu Rwanda no kumenya aho amafaranga bakoresha akomoka, twegereye bamwe mu bayobozi n’abakozi babishinzwe mu mitwe ya Politiki itandukanye maze batugaragariza ukuri kwambaye ubusa. Abo twaganiriye bose badutangarije ko umunsi w’imurikabikorwa ntawo bagira nta n’uwo bigeze bateganya n’ubwo hari amafaranga bakoresha aba yakomotse ku ngengo y’imari ya Leta.
Depite Rwigema Gonzag wo muri Union Democratique du Peuple Rwandais (UDPR), mu kiganiro twagiranye kuri telefoni, yadutangarije ko amafaranga bakoresha mu ishyaka ryabo amwe ava ku nkunga bahabwa na Guverinoma binyuze muri Forumu andi akava mu misanzu itangwa n’abayoboke babo. Ku birebana n’umunsi w’imurikabikorwa, Rwigema yagize ati “Dutanga imikoreshereze y’amafaranga twahawe mu Ihuriro. Mu Ishyaka ryacu nta munsi w’imurikabikorwa wihariye tugira ariko muri rusange ibyo dukora biba ku mugaragaro dusanga nta kibazo.”
Nyiranzeyimana Marie Brigitte, Umunyamabanga Uhoraho mu Ishyaka riharanira Demokarasi n’imibereho myiza y’abaturage (PSD) ku birebana n’aho PSD ikura umutungo, yadutangarije ko uretse amafaranga bahabwa na Guverinoma binyuze muri Forumu n’imisanzu y’abayoboke babo, hari n’andi ava ku bukode bw’inyubako PSD ifite mu mujyi wa Kigali n’andi ishyaka ryahawe asaga Miliyoni 120 kuko bashoboye kubona amajwi angana na 5% mu matora ya Perezida wa Repubulika aheruka mu 2010.
Ku birebana n’umunsi w’imurikabikorwa na we atangaza ko ntawo bagira ariko babiteganya. Nyiranzeyimana agira ati “Kugeza ubu ntiturabasha kubitegura ariko ukeneye kumenya imikorere y’ishyaka turabimusobanurira. Uwo munsi turawuteganya mu minsi iri imbere tuzabibabwira.”
Dr Mukabaramba Alivera, Perezida w’Ishyaka ry’iterambere n’ubusabane (PPC), mu kiganiro twagiranye kuri telefoni yadutangarije ko na bo amafaranga babona anyuze mu ihuriro nyungurabitekerezo ry’imitwe ya politiki abafasha mu kubaka ubushobozi. Kimwe n’abandi andi ava mu bayoke b’ishyaka ryabo.
Ku birebana n’umunsi w’imurikabikorwa, Dr Mukabaramba yagize ati “Kugeza ubu ntabwo turabikora, ariko turabiteganya, bidukundiye byaba umwaka utaha, ariko na none usanga atari byinshi. Ubona amashyaka ibikorwa byayo byinshi bigaragara igihe cy’amatora, ubundi ugasaga hibandwa ku nama n’amahugurwa. Ni byo, Abanyarwanda bakeneye kumenya ibyo amashyaka akora atari igihe cy’amatora gusa.” Yadutangarije kandi ko mu myaka itatu ishize bahawe inkunga igenda izamuka ku buryo ubaze neza ari hagati ya Miliyoni 10 na 15 z’amafaranga y’u Rwanda buri mwaka.
Kanyange Phoeb, Perezida w’Ishyaka ry’ubwisungane bugamije iterambere (PSP) na we mu kiganiro twagiranye kuri telefoni yadutangarije ko amafaranga bakoresha akomoka ku misanzu y’abayoboke andi bakayahabwa na Guverinoma anyuze muri Forumu. Ku birebana n’umunsi w’imurikabikorwa, Kanyange yagize ati “Nta na rimwe turakora iryo murikabikorwa. Gusa hari raporo dutanga buri mwaka ku rwego rw’Umuvunyi no muri Forumu.” Igihe baba bateganya kuzakora imurikabikorwa, Kanyange yadutangarije ko batabiteganya.
Mukabaranga Agnes, Perezida w’ishyaka riharanira Demokarasi ihuza Abanyarwanda (PDC) yadutangarije ko mbere na mbere ishyaka rishingira ku misanzu y’abayoboke ariko hakiyongeraho n’inkunga ikomoka muri Forumu ihabwa ingengo y’imari ya Leta, aho imitwe ya politiki yemeye kujyamo ihabwa amafaranga yo gukoresha bitewe n’ayo ishyaka ryasabye. Ayo mafaranga ngo atangirwa raporo y’imikoreshereze yayo. Ku birebana n’umunsi w’imurikabikorwa, Mukabaranga yagize ati “Twebwe duha raporo Forumu, indi tukayiha abayoboke bacu. Umunsi w’imurikabikorwa ni igitekerezo cyiza, tuzakigeza ku bayoboke bagisuzume barebe, kuko ni inzira nziza yo gukorera mu mucyo.”
Mu mitwe ya Politiki icumi yemewe ikorera mu Rwanda, twashoboye kuganira n’itanu muri make abo twaganiriye bose badutangarije ko nta munsi w’imurikabikorwa bigeze bateganya muri gahunda zabo nyamara mu gihe amafaranga bakoresha amwe aba yakomotse ku ngengo y’imari ya Leta, amwe mu mafaranga akoreshwa aba yarakomotse ku misoro y’abaturage.
Mu mwaka 2011/2012 nk’uko bamwe mu bo twaganiriye babidutangarije, buri mutwe wa Politiki uri muri Forumu wahawe amafaranga y’u Rwanda anagana na 15,200,000; PSD na RPF Inkotanyi bikongeraho ko batsinze amatora y’umukuru w’igihugu yo mu 2010, buri shyaka rikaba rigomba guhabwa Miliyoni 250 z’amafaranga y’u Rwanda ariko bakaba bamaze guhabwa ½ cyayo.


text:
Bamwe mu bana b ‘abakobwa bo mu karere ka Rulindo bavuga ko bugarijwe n’ikibazo cy’ubukene bwo kutabona icyo bifuza, ahanini bakaba babuterwa no kutagira icyo bakora ngo babashe kwiteza imbere, mu gihe basanga ari bo bakenera byinshi mu buzima kurusha abahungu.
Gusa aba bakobwa bavuga ko kuba nta kazi bagira nubwo bibabangamiye, ngo bitatuma biyandarika cyangwa ngo bitware nabi, cyangwa ngo bajye mu mijyi gukorera amafranga yo mu buyaya.
Aba bana b’abakobwa bakaba bagira inama bagenzi babo bagifite imyumvire yo kumva ko bakemura ibibazo byabo binyuze mu nzira zitari zo, cyangwa bagifite umuco wo kwiyandarika kubera ubukene,ko bashaka icyo bakora bityo ,cyangwa bagahinga ,kuko ngo nabyo bituma umuntu abasha kugira bimwe mu bikoresho by’ibanze umukobwa akenera.
Uwamurera Chantal, utuye mu murenge wa Bushoki,avuga ko kwiyandarika ahanini asanga biterwa no kutiyakira,akaba ari nabyo bitera bamwe kwiyandarika,bashaka ibyo baonanye bagenzi babo,nyamara batazi uburyo babibonyemo.
Yagize ati”Jye mbona kwiyandarika kuri bagenzi bacu bamwe biterwa no kutiyakira,ugasanga barifuza ibyo babonanye bagenzi babo,kandi burya ushobora kubona afite ibintu byiza ariko utazi inzira yanyuzemo ngo abibone.Jye numva ubukene butaba impamvu yo kwiyandarika”


text:
Ni byiza ko twambara neza mu kazi kuko bitanga isura nziza kuri twe ndetse no ku bakiriya batugana.
Hari amoko menshi yo kwambara ariko uyu munsi turarebera hamwe imyambarire y’abakobwa cyangwa abagore mu biro. Sibyiza kwambara imyenda ibangamira bagenzi bawe mukorana, akenshi ku bakobwa cyangwa se ku bagore hari imyambaro myinshi bambara itajyanye na gato n’akazi ko mu biro.
Ku bagore cyangwa se abakobwa ubundi basabwa kwambara imyenda myiza kandi yiyubashye urugero: Ijipo itari ngufi cyane, ishati y’amaboko maremare cyagwa magufi, ipantaro y’itisi(tissus) cyangwa y’ipamba (coton), ikanzu itari ngufi kandi itarangaye cyane hejuru hayo mu gihe yaba irangaye ugashyiraho ikoti bijyanye, cositime(costume) y’ipantalo n’ijipo aho biba ari akarusho.


text:
Kuri uyu munsi ku wa 08 Kamena umwanditsi w’ibitabo Niyomugabo Gerard yamuritse igitabo cye cya 5 munzu y’isomero rikuru ry’igihugu yise “Umusogongera kw’Ijambo ry’Imana y’i Rwanda”
Kuri uyu munsi ku wa 08 Kamena umwanditsi w’ibitabo Niyomugabo Gerard yamuritse igitabo cye cya 5 munzu y’isomero rikuru ry’igihugu yise “Umusogongera kw’Ijambo ry’Imana y’i Rwanda”
Niyomugabo Gerard yatangiye kumenyekana cyane ubwo yigishaga muri Kaminuza nkuru y’u Rwanda i Butare aho bamwe bamwitaga Umufirozofe bitewe n’ibitekerezo yari afite guhera ubwo nibwo yatangiye kwandika ibitabo.
Kuri uyu wa Gatandatu tariki ya 08 Kamena saa cyenda z’amanywa Niyomugabo Gerad Nyamihirwa yamuritse Igitabo cye cya 5 kitwa “Umusogongera ku ijambo ry’Imana y’abanyarwanda”.
Niyomugabo avuga ko ibyo abanyarwanda bo hambere bakoraga bidatandukanye cyane n’ibyo mu madini y’ubu
Aganira na Imirasire.com yayitangarije ko umwihariko urimo ugereranyije n’ibindi bitabo bazi cyangwa yanditse n’uko higanjemo umuco, ahuza ukuri kw’imyemerere yaranze abanyarwanda na mbere y’umwaduko w’abazungu.
Ariko akabihuza n’ibyo bemera mu madini ya bo aho abereka ko ibyinshi mu byo bemera kuri ubu mu madini yazanywe n’abazungu, ibyinshi mu byo bemera kuri ubu bidatandukanye n’ibyo bemeraga mbere mu muco w’abanyarwanda.
Jean de Dieu Dushimimana – Imirasire.com
Ibitekerezo
Nukuri ibyo Nyamihirwa avuga nibyo ahubwo umuzungu yaraje arandura ibyacu byose y'imika ibyo, arabitaka, arabyigisha bimamara... Mureke dufatanye na Nyamihirwa dushakishe imizi yacu. Ntagiti gishobora gukura ntamizi. Kanda hano umusubize
Nukuri ibyo Nyamihirwa avuga nibyo ahubwo umuzungu yaraje arandura ibyacu byose y'imika ibyo, arabitaka, arabyigisha bimamara... Mureke dufatanye na Nyamihirwa dushakishe imizi yacu. Ntagiti gishobora gukura ntamizi. Kanda hano umusubize
Yes, nibyiza ko natwe twita k' ubucurabwenge bwacu nk' abanyarwanda. Mwamutubariza uko abona ibyiza byaranze umuco na gakondo byacu, twabyifashisha ubu mu gukemura ibibazo bimwe na bimwe bitandukanye mu buzima bwa buri munsi? Urugero nk' ubukene, ubushomeri etc...? Kanda hano umusubize
Ok aho numva wagerageje kwandik ivy'akamaro! Kanda hano umusubize


text:
Kamonyi: Imishinga ibanza kunyuzwa mu bigo by’imari ngo idindiza kubona ingwate ya BDF
Mu rwego rwo korohereza abanyarwanda kubona inguzanyo mu mabanki, Leta yashyiriyeho ikigega cy’ingwate (BDF), bimwe mu byiciro bitoroherwa no kuyibonera. Nyamara mu bakenera inguzanyo hari abavuga ko gusabirwa ingwate na Banki bidindiza imishinga.
Ikigega BDF cyatangiye mu mwaka wa 2011, kikaba gifite inshingano zo gutanga inama n’ingwate ku nguzanyo zo gukora imishinga y’iterambere, zatswe mu mabanki no mubigo by’imari ku byiciro bitandukanye bitabasha kuyibonera.
Iki kigega cyishingira 75% ku mishinga y’abacitse ku icumu batishoboye, abamugariye ku rugamba, urubyiruko, abagore ndetse n’abatsinze muri gahunda ya Hanga umurimo. Ikindi gice kingana na 25% cyo cyishingirwa na nyir’umushinga.
Nyuma y’imyaka itatu, iki kigega gikora, hari abavuga ko bagerageje gukora imishinga myiza yashimwe na Hanga umurimo, ariko bagera muri mabanki, ntibabatangire imishinga muri BDF ngo ibishingire, bigatuma imishinga ya bo idakorwa cyangwa ngo igere ku ntego.
Nsanzimana David, wo mu murenge wa Rukoma, ashima icyerecyezo cya BDF, ariko arasaba ko kwiga umushinga ngo uhabwe ingwate byajya byihutishwa, noneho umushinga ukajya kuri banki BDF yarangije kuwemerera ubwishingizi.
Mu mishinga 9 yatewe inkunga na BDF mu karere ka Kamonyi, umuyobozi wa ko Rutsinga Jacques, avuga ko hari umwe wahombye kuko nyirawo yari yasabye amafaranga y’u Rwanda angana na Miliyoni 25, ariko agahabwa Miliyoni 15.
Rutagengwa John, umukozi wa BDF, ahamya ko byagaragaye ko rimwe na rimwe ibigo by’imari bitinda kwakira inguzanyo imishinga kuko ari byo byabanzaga kuyiga, ariko kuri ubu ngo bagiye kumanura serivisi za BDF mu turere, bifashishe inzu z’iterambere zihasanzwe (BDC), kugira ngo bajye biga imishinga y’abaturage ku buryo bwihuse.
Abakozi bazegerezwa abaturage, ngo bazarushaho no gusobanurira abaturage imikorere y’iki kigega, kuko mu mbogamizi zagaragaye ngo harimo n’imyumvire y’abaturage bibwira ko BDF itanga amafaranga y’ubuntu, maze inguzanyo batse ntibazikoreshe imishinga bazakiye, bagahomba.


text:
Urukundo burya ntawe rutaryohera. Usanga uko ibihe bishira ibindi bigataha, abatari bakeya bababazwa n’uko batabasha kwikundira abantu babo ngo birambe, abandi bakibaza impamvu bakunda abantu nyuma y’igihe gito bagahita bumva batakibakunze. Nk’uko tubikesha inyandiko dusanga ku rubuga rwa e-sante.fr, Dr Catherine Solano, agira icyo avuga kubyatuma urukundo rukomera kandi rukaramba.
1. Shishikarira kwandika uko wiyumva, ibyo ushaka kandi utekereza ku rukundo rwawe n’uwo wihebeye byandike
Nk’uko ubushakashatsi bwakozwe n’itsinda ry’abanyamerika ku byatuma urukundo rukomera kandi rukaryoha, byagaragaye ko mubakundanaga (couple) 86, icyakabiri cy’aba bantu bagombaga kwandika ibitabo ku rukundo rwabo, n’aho ikindi cya kabiri cyo cyagombaga kwandika igitabo ku buzima bwabo bwa buri munsi.
Icyatangaje ni uko abanditse ibitabo ku rukundo rwabo, nyuma y’amezi atatu nibo bari bagifite umubare mwinshi w’abakiryohewe n’urukundo naho abari banditse ku buzima bwabo bwa buri munsi, abenshi iby’urukundo bari baramaze kubivamo amezi atatu atari yashira.
Ese kwandika ibyo wiyumvamo byaba bihuriye hehe n’uko urukundo rwaramba?
Mu kwibaza iki kibazo, iyi nyandiko itubwira ko kwandika bituma ubwonko bumara igihe gihagije butinda ku rukundo. Gutinda ku rukundo bituma rurushaho gushinga imizi bityo no kuruha umwanya uhagije bikaba byatuma rukomera ndetse ntiruhungabane kurusha utajya afata umwanya ngo agire icyo arwandikaho.
Kwandika ku rukundo rwawe n’uwawe, bishobora kwifashishwa na buri wese ariko n’abahamya ko batagikunda bishobora kuba umwe mu miti bakifashisha kugirango urukundo bongere kurwumva.
2. Ereka uwo ukunda amarangamutima yawe nta kwitangira.
Kwerekana ibyo utekereza usanga hari benshi bituma baguma mu rukundo. Niba wumva wifuza kuririmbira uwo ukunda muririmbire, niba wumva wifuza kumuha indabo, kumubwira byenda gusetsa cyangwa kumucira umugani muremure bimukorere maze urebe ukuntu umwigarurira kandi koko nawe ukarushaho gutwarwa no kuryoherwa n’urukundo.
Abasizi usanga babasha kwigarurira imitima ya benshi mu by’urukundo kandi bagakunda koko. Ni byiza cyane ko mu buryo wawe wiga kwandika ukandika ugirira uwo ukunda, kandi umwandiko umwandikiye, waba igisigo cyangwa umuvugo ukawumuvugira.
Rimwe na rimwe usanga bisa n’ibishekeje ariko nk’uko iyi nyandiko ibyemeza, ngo abasizi n’abavuga imivugo(poètes) kugira urukundo no kurugumamo biraborohera kandi ntibigombera kuba uri intyoza cyane muri byo.
Posted by MANIRAKIZA Théogène/Gukunda.com
Byo kwandika ni ingenzi mu rukundo, cyane cyane iyo wumva udashaka kubwira abantu bose ibyiyumviro byawe ku mukunzi wawe, iyo wumva wakunze cyane or byivanze mu rukundo hanyuma aho kujya kwitanga muzo ukeka ko ari ncuti zawe wenda atari incuti nyazo, ubundi ukitafatira umwanya wawe ukaganira n’urupapuro n’ikaramu byawe or computer yawe, ukajyaho ukayibwira byoseee ukabivanayo rwose, wumva uruhutse, kandi akenshi iyo uri no kwandika, wisangamo inama n’ibisubizo byibyo wumvaga bigushimishije or bikubabaje nyuma ukumva wongeye ubaye umuntu mushya rwose, nanjye ndabyemera bino bintu, kuko njye ntago nkunze kwizera abantu cyane, kubera experience nagiye mbona, so, aho kugirango njye kubwira umuntu runaka feeling zanjye, ndabyandika.
Ndabyemeye kandi cyane rwose kuko ibyo ni bimwe nkeka bituma nshobora kuba nkunda cyane ndetse birenze.Impamvu mvuga ngo birenze nuko kenshi uwanjye mukunzi ashobora gufudika yego nkababara ariko urukundo ngasanga rurarusha uburemere ifuti rye.Ikindi kandi hari ubwo mba numva nareka gukunda ariko nkumva muri jye umuriro wo gukomeza gukunda urushaho kwaka muri jye.Maze igihe kinini nkundana n’uwo tuzabana kandi nzi neza ko biri bugufi mu gihe benshi bavuga ko iyo ukundanye n’umuntu igihe kirekire inshuro nyinshi birangira mutandukanye.abizi neza ko mukunda kandi nanjye mpamya cyane ko ankunda,abatubona n’abatuzi bo bemeza ko namwihebeye ndetse bakavuga ko dutandukanye umutima wanjye wahagarara kandi rimwe na rimwe nsanga bavuga ukuri.Twaciye mubihe bigoye hakaba ubwo umwe muri twe akeka ko byaba birangiye ariko tugasanga inzira tukiyikomeyemo.Ariko kandi nanone Imana mpamya ko iyo abantu bakundanye bafite intego nzima ibibafashamo.Murakoze.


text:
Ukwezi
Ukwezi kutumulikira nijoro. Iyo ukwezi kwazoye tubona kungana n’izuba. Mu by’ukuli nta mahuliro rwose, ndetse isi ali yo ntoya ku zuba irakuruta cyane. Igishobora gutangaza ni uko kumulika, kandi ubwako kutagira urumuli. Ubundi ukwezi ni umubumbe wazimye, wikaraga mu kirere. Kujya kumera nk’isi, kuko na yo ali umubumbe wikaraga mu kirere; ikibitandukanya ni uko ibifite ubuzima bituye ku isi: abantu, inyamaswa n’ibimera.
Amezi[edit | edit source]
- Mutarama cyangwa ukwezi kwa mbere
- Gashyantare cyangwa ukwezi kwa kabiri
- Werurwe cyangwa ukwezi kwa gatatu
- Mata cyangwa ukwezi kwa kane
- Gicurasi cyangwa ukwezi kwa gatanu
- Kamena cyangwa ukwezi kwa gatandatu, impeshyi
- Nyakanga cyangwa ukwezi kwa karindwi
- Kanama cyangwa ukwezi kwa munani
- Nzeri / Nzeli cyangwa ukwezi kwa cyenda
- Ukwakira cyangwa ukwezi kwa cumi
- Ugushyingo cyangwa ukwezi kwa cumi na kumwe
- Ukuboza cyangwa ukwezi kwa cumi n'abiri


text:
Perezida Kagame yunamiye intwari z’igihugu
Ubwo hizihizwaga intwari z’igihugu ku nshuro ya 19 kuri uyu wa mbere Gashyantare 2013, Perezida Paul Kagame yashyize indabo ku mva zishyinguyemo intwari.
Ahagana saa tanu n’igice za mu gitondo ni bwo Perezida Kagame yari ageze ku irimbi rishyinguyemo intwari i Remera mu Mujyi wa Kigali. Nyuma yo kurimba indirimbo yubahiriza igihugu yashyize indabo ku mva, hakurikiraho indirimbo zo guha icyubahiro intwari z’u Rwanda zashyinguwe mu irimbi ry’intwari.
Muri uyu mwaka insanganyamatsiko y’umunsi (...)
Ubwo hizihizwaga intwari z’igihugu ku nshuro ya 19 kuri uyu wa mbere Gashyantare 2013, Perezida Paul Kagame yashyize indabo ku mva zishyinguyemo intwari.
Ahagana saa tanu n’igice za mu gitondo ni bwo Perezida Kagame yari ageze ku irimbi rishyinguyemo intwari i Remera mu Mujyi wa Kigali. Nyuma yo kurimba indirimbo yubahiriza igihugu yashyize indabo ku mva, hakurikiraho indirimbo zo guha icyubahiro intwari z’u Rwanda zashyinguwe mu irimbi ry’intwari.
Muri uyu mwaka insanganyamatsiko y’umunsi w’intwari igira iti “Ubutwari ni ishingiro ry’agaciro n’amajyambere.”
Nyuma y’uyu muhango Minisititi Mitari Protais w’umuco na siporo yabwiye abanyamakuru ko gutera imbere bisaba ko uba ufite igikorwa cy’indashyikirwa ari na byo intwari zishyinguye i Remera zakoze, absaba Abanyarwanda gukora bazirikana ubutwari. Ati “Abanyarwanda bose baharanire kugira ubutwari mu byo bakora.”
Irimbi ry’intwari rishyinguyemo intwari ziri mu byiciro bitatu, Imena , Imanzi n’Ingenzi.
Mu Mena hashyinguye Bizimana Sylvestre, Mujawamariya Chantal, Mukambaraga Beatrice,Niyitegeka Felicite,Uwiringiyimana Agathe, Rwagasana Michel, Umwami Mutara wa III Rudahigwa.
Mu Manzi hashyinguye Maj Gen Fred Gisa Rwigema n’umusirikare utazwi.
Intwari z’u Rwanda kandi zazikirikanwe mu gihugu hose, mu birori byabereye ku rwego rwa buri mudugudu. Ni umunsi wabaye ukurikira ibiganiro byagiye bikorwa ahantu hatandukanye, Abanyarwanda cyane cyane urubyiruko basobanurirwa ubutwari n’ibyo intwari z’u Rwanda zakoze.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu Isezerano Rishya hari ibice by'ingenzi ku kibazo cy'icyaha no kubabarirwa n'Umwana w'Imana.
Ibyakozwe 24:16 Ni cyo gituma mpirimbanira kugira umutima utandega ikibi ngirira Imana cyangwa abantu iminsi yose.
1 Abakorinto 4:3-4 Ni cyo gituma kuri jye bitagira icyo bintwara rwose gucirwa urubanza na mwe cyangwa n'abanyarukiko b'abantu; 4 kuko ndetse na njye ubwanjye nticira urubanza, kuko ari nta cyo niyiziho; nyamara si icyo kunsindishiriza: ahubwo Umwami ni We unshira urubanza.
1 Abakorinto 11:28-29 Nuko umuntu yinire yisuzume, abone kurya kuri uwo mutsima no kunywera kuri icyo gikombe; 29 kuko upfa kurya, akanywa, atitaye ku mubiri w'Umwami, aba aririye, kandi aba anywereye kwishyiraho gucirwaho iteka.
Abaheburayo 4:12 Kuko Ijambo ry'Imana ari rizima, rifite imbaraga, kandi rikagira ubugi buruta ubw'inkota zose, rigahinguranya, ndetse kugeza ubwo rigabanya ubugingo n'umwuka, rikagabanya ingingo n'umusokoro, kandi rikabangukira kugenzura ibyo umutima wibwira, ukagambirira.
1 Yohana 1:5-10; 2:1-2 Ubu ni bwo butumwa twumvise buvuye kuri We, tukabubabwira, yuko Imana ari umucyo, kandi ko muri Yo hatari umwijima na muke. 6 Ni tuvuga yuko dufatanije na Yo, tukagendera mu mwijima, tuba tubeshye, tudakurikiza ukuri: 7 ariko rero, iyo tugendeye mu mucyo, nk'uko na Yo iri mu mucyo, tuba dufatanije ubwacu, kandi amaraso ya Yesu Umwana wayo atwezaho ibyaha byose. 8 Nituvuga yuko ari nta cyaha dufite, tuba twishutse, ukuri kukaba kutari muri twe. 9 Ariko nitwatura ibyaha byacu, ni Yo yo kwizerwa kandi ikiranukira kutubabarira ibyaha byacu, no kutwezaho gukiranirwa kose. 10 Nituvuga yuko ari nta cyaha twakoze, tuba tuyise umunyabinyoma, kandi n'Ijambo ryayo ntiriba riri muri twe. 2:1 Bana banjye bato, mbandikiriye ibyo, kugira ngo mudakora icyaha. Icyakora, ni hagira umuntu ukora icyaha, dufite umurengezi kuri Data wa twese, ni we Yesu Kristo ukiranuka. 2 Uwo ni we mpongano y'ibyaha byacu, nyamara si ibyaha byacu gusa ahubwo ni iby'abari mu isi bose.
1 Yohana 3:19-22 Icyo ni cyo kizatumenyesha ko turi ab'ukuri, tukabona uko duhumuriza imitima yacu imbere yayo, 20 nubwo imitima yacu iducira urubanza, kuko Imana iruta imitima yacu, kandi izi byose. 21 Bakundwa, imitima yacu nitaducira urubanza, turatinyuka imbere y'Imana, 22 kandi icyo dusaba cyose tugihabwa na Yo, kuko twitondera amategeko yayo, tugakora ibishimwa imbere yayo.
Isezerano Rya Kera ntiriceceka kuri ibi kandi ryongera kuri byo kubabarirwa kw'umwizera. Ibice bimwe by'ingenzi ni Itangiriro 3 n'igisubizo cy'Adamu na Eva bagerageje guhisha icyaha cyabo kubwo kutemera uruhare rwabo n’igisubizo cyabo cy'ibibabi by'imitini. Ibyiyongereye kuri ibi byo hepfo aha, gereranya na Zaburi 32:1-7 na 51:1-13.
Zaburi 66:18 Iyaba naribwiraga ibyo gukiranirwa mu mutima wanjye, Uwiteka ntaba anyumviye.
Zaburi 139:23-24 Mana, ndondora, umenye umutima wanjye: Mvugutira, umenye ibyo ntekereza: 24 Urebe yuko hariho inzira y'ibibi indimo, unshorere mu nzira y'iteka ryose.
Imigani 20:27 Umwuka w'umuntu ni urumuri yahawe n'Uwiteka; rusesengura ibihishwe mu mutima.
Imigani 28:13 Uhisha ibicumuro bye ntazagubwa neza; ariko ubyatura akabireka, azababarirwa.
Yeremiya 17:9-10 Umutima w'umuntu urusha ibintu byose gushukana, kandi ufite indwara, ntiwizere gukira: ni nde ushobora kuwumenya uko uri? 10 Jye, Uwiteka, ni jye urondora umutima, nkawugerageza nkitura umuntu wese ibihwanye n'inzira ze, uko imbuto ziva mu mirimo ye ziri.
Hari ibintu bitatu bikenewe biri mu kubabarirwa:
Ibice biri haruguru byo mu Isezerano Rya Kera n'Irishya bikuza kandi bigasobanura ibyo kubabarira n'uruhare rwacu ku byerekeye icyaha cy'umuntu. Muri ibi bice, hari amahame menshi y'ingenzi.
Icyaha kizwi kitatuwe mu bugingo kibera intambamyi kwitangira kuyoborwa n'Umwuka Wera (reba Yakobo 4:17; Abaroma 14:23). Giteza agahinda Umwuka Wera (Abefeso 4:30), kizimya imbaraga ze (1 Abatesalonike 5:19), bigatuma Imana itumva amasengesho yacu yo gusaba (zaburi 66:18), kandi bikatubuza kugira imigisha myinshi n'imbaraga z'Imana (Imigani 28:13).
Intege-nke zacu zo gushaka iteka kwiyobora, no kutabyemera ntibitera inzitizi ku busabane n'Imana gusa ahubwo n'inzitizi ku guhinduka nyakuri. Dushyiraho uburyo tugaragara ko dukora iby'idini ry'inyuma (reba Yesaya 29:13) mu gihe dushaka kwiyoborera ubugingo bwacu kubwo kwirwaniriza ubwoba, umutekano muke, no gushoberwa n'ingamba zacu (ibihindizo byakozwe n'abantu) aho kuba imbaraga z'Imana (reba Yesaya 50:10-11; Yeremiya 2:13).
Buri wese muri twe, ntakeneye kwitekereza nk'ugiye gupfa, ahubwo buri munsi ni ukwisuzuma mu bugingo bwacu, uko twifata, ingamba mu bugingo, n'ibyo twiyumvamo, ubwoba, n'imyifatire (reba Zaburi 139:23-24; Imigani 20:27; 1 Abakorinto 11:28 n'ikurikira).
Kwisuzuma imbere ntacyo kwaba kuvuze tutavugishije ukuri imbere y'Imana na twe ubwacu. Kubeshya umuntu ashaka kwisobanura cyangwa kwanga ukuri dushaka guhisha imyifatire yacu ni umwanzi wo mu buryo bw'Umwuka n'ubusabane n'Imana (reba Zaburi 32:2b; 51:6; 15:12; Imigani 24:12; 21:2; Luka 16:15).
Kwisuzuma kuzira uburyarya kurakenewe kugira ngo umuntu yature mu buryo bwo kwihana kwuzuye - kwemera ibyaha umuntu azi byose no guhinduka n'ubuntu bw'Imana kubwo kwizera.
Ariko kwatura ni iki? Ni ukuvuga icyaha kimwe n’uko Imana ikivuga. Ni ugufata icyaha nk'uko Imana igifata. Ibi bigomba ibirenze kuvuga icyaha mu izina, kuko uko Imana ibishaka birimo kwanga icyaha. Bityo rero, kwatura icyaha harimo imyifatire yo kwanga icyaha.”239
Iby'ingenzi ku kwisuzuma no kwatura ni uko ari ngombwa kwitanga ngo tureke Imana iduhindure uhereye imbere mu bugingo bwacu kubwo kwizera, si mu ngamba zacu cyangwa se mu migambi yacu, ni ukuvuga, gutuma ubuzima bugenda neza kugira ngo twishime, ariko kubwo kwizera imbaraga zayo, Ijambo ryayo, kuyoborwa n'Umwuka, amasengesho, ndetse n'ibigeragezo by'ubuzima (Yakobo 1:2-4).
Ikindi cy'ingenzi ku guhinduka mu buryo bwa Bibiliya kubwo kwatura no kwishingikiriza ku Mwuka w'Imana ni uburyo buboneye bwa Bibiliya ku kubona icyaha. Dukeneye cyane gusobanukirwa ko umuzi w'icyaha ari ukwiyobora. Kwiyoborera ubugingo ni nk'urukungu rutangira gushora imizi kandi rukabyara ibindi byaha turwanya. Iki ni ikintu abantu bashobora gusobanukirwa cyangwa bagasuzugura kubera ko ikidukomereye ari ukureka kwiyoborera ubugingo.
Dukunze kwatura ibyaha by'inyuma, ibigaragara, ariko ntitubibona nk'uko biri, imbuto z'ingorane z'icyaha dushaka kwiyobagiza, ni ukuri, izo dushaka kwiyibagiza, ibiri ku mutima wa kamere izana kwifuza – gushaka kwiyoborera ubugingo, kubaho twigenga n'ingamba mu bugingo.
(1) Ibyaha by'ibyo dukora - Gukora ibyo tutagomba gukora.
(2) Ibyaha by'ibyo tudakora - Kudakora ibyo twagombaga gukora.
Cyangwa
(1) Ibyaha byigaragaza - kwica, ubusambanyi, kwiba, gukoresha abandi mu buryo bubi, n'ibyaha by'ururimi nko kubeshya, kunegura, kwivovota, kunenga, amagambo y'ubupfu, kuvuga abandi nabi.
(2) Ibyaha biva mu bitekerezo - kwangana, kwiheba, urwango,, kwiyemera, ibyifuzo bibi nko kwifuza.
(3) Ibyaha by'imizi - Ibyaha byo kwiyoborera ubugingo, kutakira ubuntu bw'Imana, ibyo umuntu yikorera (idini, iby'isi, ubutunzi, ingamba z’umuntu zo kwiyoborera ubugingo, kwirinda no guhunga, n'ibindi).
Bityo rero, mu mucyo w'ibyo ibyaha bishobora gukora n'ingamba zo kwiyoborera ubugingo ku by'ubusabane bwacu n'Umwami n'ububasha bwacu bwo guhinduka, dukeneye:
(1) Gusuzuma ubugingo bwacu buri gihe mu mucyo w'Ijambo ry'Imana kubwo kwiga no gutekereza ku Ijambo ry'Imana.
(2) Kwatura, kwemera ibyaha byihariye, nk'uko tubihishurirwa n'ibikoresho by'Imana (Umwuka, Ijambo, kuneshwa, abantu, kugeragezwa).
(3) Kwiringira amasezerano y'Imana yo kutubabarira iyo twatuye ibyaha byacu no kumenya ko ibyaha byacu byababariwe.
(4) Gufata ibyo dukeneye muri Kristo bitubashisha kurwanya kamere yacu y'icyaha n'ubupfu buterwa n'icyaha, kwegera Imana, kuyigira ubuhungiro bwacu n'isoko y'ubugingo.
Kwisuzuma gukurikiwe no kwatura ibyaha bigenewe guhagarika imyifarite-nkoracyaha, ariko ibyo bishoboka iyo bitwegereza Imana mu buryo ituma turushaho kwishingikiriza kuri Yo n'ibisubizo byayo mu bugingo no mu byaha byacu. Nta na rimwe kwatura ari impamvu ibyaha byakozwe, si no kwisuzuma ngo twimenye abo turi bo nyakuri. Ni ukwegera Imana no guhindura. Ibi ni byo bivugwa muri 1 Yohana 1:8-2:2; Zaburi 119:59; 139:23-24; Imigani 20:27; 28:13 na Yeremiya 17:1 n'ikurikira.
Imigani 28:13 haravuga ngo, “Uhisha ibicumuro bye ntazagubwa neza; ariko ubyatura akabireka, azababarirwa.” Ijambo “ibicumuro” ririmo uburyo bwose bw'icyaha, na “uhisha” ririmo uko abantu bakunda gusuzugura, gusobanura impamvu, cyangwa guhakana. Ibyo dukunda kwumva kandi ahari twese dukunze gukoresha ni: “Uko ni ko nteye.” Inkurikizi ni uko intege-nke, n'ibindi, ari ikosa ry'undi wundi kandi ntidushobora guhinduka kubera ko iyi ngorane ari kimwe mu bitugize. Ariko Imana ivuga ko dushobora guhinduka kuko yabiduteguriye muri Kristo.
Reba ukuntu ayo magambo avuga byinshi kandi avuga ibintu bikomeye, “mbabarira ibyaha byanjye byose,” ashobora kuba uburyo bwo guhakana cyangwa guhisha ibyaha runaka mu bugingo bwacu. Isengesho nk'iryo rishobora kuba uburyo bwo kwemera ibyaha bimwe nk'ibigize imibereho y'umuntu. Iyo tutabasha kuvuga ibyaha byacu mu mazina kubwo kwisuzuma no kutaryarya, kwatura nyakuri, turabihisha.
Umuntu uhisha ibyaha bye, uyu murongo utubwira ngo, “ntazagubwa neza.” Igiheburayo kivuga ko adashobora kugubwa neza. Uko akomeza kwirengagiza cyangwa kwisobanura ku cyaha cye, ntazabona amahoro y’Imana, cyangwa umunezero nyakuri, kandi nta kunesha mu by'Umwuka. Ijambo ry'Igiheburayo rivuga “kugubwa neza” ni tsaleach. Mu Isezerano Rya Kera rikoreshwa ku muntu utunganirwa kubw'umurimo w'Imana ku bwe kubera ko yashatse Umwami kandi akamukurikira (Yosua 1:8; Zaburi 1:3; 2 Ngoma 26:5, 31:21). Ku rundi ruhande, iyo duhishe cyangwa tukirengagiza ibyaha byacu, twitandukanya ubwacu n'umugambi w'Imana, imigisha ye, n'imbaraga ze. Ibi bivuga ko dutakaza gutabarwa, amahoro, uburuhukiro, no kugubwa neza mu by'Umwuka, ubugingo bwinshi, tudakurikije imyifatire y'idini y'inyuma (reba Zaburi 50:16-23; 66:18; Imigani 28:9).
Igice cya kabiri cy'Imigani 28:13 (cyavuzwe haruguru) kiduha isezerano ryihariye iyo ibintu bibiri bikozwe.
Tugomba kwatura ibyaha byacu. Nk'uko byasobanuwe haruguru, ibi bivuga ko tugomba kwemera nta buryarya ibyaha tuzi, kwiyemerera ubwacu no kwemerera Imana ko ibyo twakoze n'ibyo dukora (urugero nk'uburyo icyaha gikorwamo) ari bibi, icyaha, kandi bikabuza ubusabane bwacu n'Imana.
Uburyo icyaha gikorwamo bugomba kwangwa, kandi, hakurikijwe ko Ibyanditswe bisa, ibi bivuga ko bigomba gusimburwa no kwubaha Imana (reba Abefeso 4:24-32). Mu Giheburayo, “akabireka” ni inshinga iri mu buryo bw'igikorwa gihoraho cyagombaga kubamo uburyo bwo kwiga kureka no gutera umugongo icyaha. Bifata igihe kandi bisaba gukura ngo umuntu abashe kurwanya ingeso zaritse muri we, ariko tugomba kwitangira uburyo n'imibabaro iri muri ibi.
Imana isezeranya ko umuntu nk'uwo azababarirwa. Ijambo “azababarirwa” mu Giheburayo rivuga “gukunda cyane, kugira ibambe, kubabarira.” Byerekana urukundo rwihariye, cyangwa kugirira impuhwe abatagira kivurira, cyangwa abantu, kubera ingorane yabo yihariye cyangwa intege-nke, bakeneye urukundo rubashyigikira no gufashwa n'undi. Ibi birimo kutagira intege kwacu bidutera kugwa no gucumura, n'iyo, nk'uko Pawulo abivuga mu Baroma 7:15, tudashaka gucumura. Bityo iri sezerano ry'urukundo ntirivuga kubabarira gusa, ahubwo imigisha y'urukundo rw'Imana no kuduhaza: kuduhaza n'imbaraga z'Imana byo kunesha no guhinduka.
Tugomba kubona, rero, ko intego yo kwatura ari uguhinduka, gukizwa ibyaha, kandi ibi bisaba gutunga urutoki icyaha kiri mu bugingo bwacu. Kwanga icyaha kizwi no kumenya izi ngamba zo kwikingira, n'ibindi, ni ngombwa cyane ku bugingo bw'Umwuka bwacu, guhinduka by'ukuri, no kubaho neza kwacu kwa buri munsi. Bikuraho kwicira urubanza, bitanga amahoro, ni uburyo bwo kugarura ubusabane n'Imana, kwuzuzwa Umwuka Wera, amasengesho y'ukuri (Zaburi 66:18), kumurikirwa mu buryo bw'Umwuka, n'ubumwe mu murimo n'urukundo no gufasha abandi.
239 Ryrie, Basic Theology, pp. 302f.


text:
Gakenke : Itorero « Inkoramutima za Kiristu » zegukanye umwanya wa mbere mu marushanwa y’imiyoborere myiza
Mu rwego rwo kurushaho kunoza imiyoborere myiza mu Rwanda, kuva tariki ya 13/12/2011 kugeza 30/1/2012 ni ukwezi kwahariwe imiyoborere myiza aho hateganyijwe ibikorwa bitandukanye birimo n’amarushanwa. Amarushanwa ku rwego rw’akarere yabaye uyu munsi tariki ya 9/1/2012, aho Itorero « Inkoramutima za kirisitu » ari ryo ryegukanye umwanya wa mbere mu mbyino ku rwego rw’akarere.
Iryo torero rikomoka mu Murenge wa Janja rizwi mu ndirimbo zihimbaza Imana nka « Mana ishobora byose » n’izindi indirimbo zibanda ku muco nyarwanda, bakoze mu nganzo bibanda ku nsanganyamatsiko bavugaga ku miyoborere myiza ari ko bijyana n’umudiho bikba byatumye begukana umwanya wa mbere.
Mu ndirimbo, umwanya wa mbere wabaye uw’itorero « Agaseke » ryo mu Murenge wa Mataba. Abagize iryo itorero bavuga ko icyatumye baba abambere ari uko bacengeye insangamatsiko y’imiyoborere myiza kandi ibyo bavuga mu ndirimbo yabo ngo bibarimo. Bakomeza bavuga ko ayo marushanwa yabafashije gutambutsa ubutumwa bw’imiyoborere myiza. Read More


text:
Rwanda : Abaturage barasabwa kwita ku bidukikije hikirindwa ingaruka ziterwa no kutabyitaho
Kubungabunga ibidukikije nk’ibiyaga,amashyamba,imigezi n’ibindi n’inshingano ya buri wese kuko binagirira akamaro buri wese kandi bigafasha mu kugera ku iterambere
Mu karere ka Nyabihu,abaturage barasabwa kwita ku bidukikije,kuko atari inyungu z’abayobozi,abakozi b’akarere cyangwa ab’ikigo cy’igihugu gishinzwe kurengera ibidukikije gusa,ahubwo ari inyungu za buri wese. Kwita ku bidukikije kandi bizafasha umuturage wabikoze kwirinda ingaruka ziterwa no kubyangiza nk’ibiza,amasuri,inkangu,n’ibindi bityo bitume agera ku iterambere rirambye nk’uko Nabimana Jean de Dieu umukozi wa REMA muri aka karere abivuga.
Mu rwego rwo kurwanya isuri,Ibiza no kurushaho gushishikariza abaturage kurengera ibidukikije mu karere ka Nyabihu,Nabimana Jean de Dieu avuga ko hagiye hakorwa ibikorwa bitandukanye mu gushishikariza abaturage kubyitaho muri uyu mwaka wa 2012 ushize.
Bimwe muri ibyo bikorwa hakaba harimo nko kubungabunga umugezi wa Nyamukongoro wisuka mu kiyaga cya Karago hitabwa kuri metero 10 zagenwe uvuye ku nkengero z’umugezi,aho abaturage bashishikarijwe kuzibungabunga ntibahahinge kandi bagasobanurirwa n’impamvu. Ibi kandi bikaba byarabaye no ku kiyaga cya Karago,aho abaturage bashishikarijwe gusiga metero 50 uvuye ku kiyaga nk’uko bigenwa n’itegeko. N’ahandi hagiye hagaragara ibikorwa byo kwangiza ibidukikije,abaturage bakaba barasobanuriwe ibyiza byo kubirengera ndetse n’ingaruka ziterwa no kutabyitaho,bityo imyumvire yabo igenda ihinduka.
Umugezi wa Nyamukongoro ni umwe mu yisuka mu kiyaga cya Karago. Wakundaga kwangizwa n’isuri none witaweho mu buryo bw’umwihariko hasigwa metero icumi zagenwe,hitabwa ku bikorwa byo kurwanya isuri, none byazanye impinduka nziza ku kiyaga
Nabimana Jean de Dieu avuga ko ibikorwa bitandukanye byagiye bikorwa mu rwego rwo kurengera ibidukikije,byatanze umusaruro mwiza ku buryo hagiye haboneka impinduka zitandukanye kandi nziza ku birebana n’aharangwaga iyangirika ry’ibidukikije. Kugeza ubu,umugezi wa Nyamukongoro ubungabunze ku buryo bwiza,ikiyaga cya karago bitewe no kukibungabunga cyagaruye amazi menshi cyahoranye,ku buryo yatangiye no kuba meza bateramo amafi.
Ku misozi nk’ahahoze ishyamba rya Gishwati hagenda hongera guterwa ibiti,ahakorwa amaterasi akaba yarahakozwe,abyazwa umusaruro,ku buryo usanga hari impinduka ikomeye nziza byagize ku karere ndetse no ku baturage ku birebana n’imibereho ndetse no kugabanya ingaruka zaterwaga n’iyangirika ry’ibidukikije. Ibikorwa nk’ibi bikaba bikomeje,haba ahahoze ishyamba rya Gishwati n’ahandi kugira ngo ibidukikije bibungwabungwe ku buryo bwiza.
Ikigamijwe,akaba ari ukwita ku bidukikije muri rusange,hakitabwa cyane cyane ku gushishikariza abaturage kubigira ibyabo,ari nako bamenyeshwa akamaro kabyo bityo bikazatuma baba imboni na nyambere mu kubyongera no kubibungabunga by’umwihariko. Nk’uko Nabimana,umukozi wa REMA abivuga,si abayobozi gusa bigirira akamaro ahubwo bigirira akamaro abaturage bose,ari nayo mpamvu buri wese asabwa kubibungabunga.


text:
Abanyamuryango ba Koperative “Abibumbye” ikorera mu karere ka Kamonyi, bahamya ko gukorera muri koperative byahinduye imibereho yabo n’iy’imiryango yabo. Umukozi ushinzwe gukurikirana amakoperative we, akaba avuga ko muri rusange amakoperative yahinduye benshi mu batuye akarere. Iyi koperative ihuje abanyamuryango 60 biganjemo abagore kuko abagabo bayirimo ari bane. yatangiye mu mwaka wa 2005, ihuje ababyeyi bari […]
Gukorera muri koperative bibafasha gukemura ibibazo by’ubukene bw’imiryango yabo
What expectant, Breastfeeding Mothers must eat
Pregnant and breastfeeding women need a lot of care There are so many things a pregnant and breast feeding woman needs to do to make sure that her health and that of the baby is in proper condition, as said by the ministry of health. In the first place, these women need to go for […]


text:
Rwanda | RUSIZI:ABIMUWE KU NKENGERO ZA KIVU BARABYISHIMIRA
Abimuwe muri metero 50 z’ikiyaga cya Kivu mu Karere ka Rusizi hagamijwe kubungabunga iki kiyaga baratangaza ko nta ngaruka byabagizeho, cyane ko bavuga ko basanzwe banasobanukiwe akamaro k’iki gikorwa cyo kubimura, byongeye kandi ngo banafashijwe mu buryo bushoboka bwose kugira ngo uku kwimurwa kutabagiraho ingaruka.
Si kenshi usanga abaturage bimuwe bishimira icyo gikorwa; cyakora aba bimuwe ku nkengero z’ikiyaga cya Kivu bo bavuga ko batigeze bagira ikibazo na kimwe bibatera mu kwimurwa kuri izi metero 50 z’ikiyaga cya Kivu
Iki cyizere cyo kubaho kw’aba baturage bagikesha Leta aho bakorewe ibikorwa binyuranye bibateza imbere birimo kubakirwa no gufashwa kwibumbira mu makoperative y’uburobyi ndetse banahabwa ibikoresho by’uburobyi, cyane ko uburobyi aribwo butunze igice kinini cy’abaturiye iki kiyaga
Umushinga ufatanya n’inzego z’ibanze mu kubungabunga ibidukikije DEMP mu magambo ahinnye y’icyongereza niwo waherekeje aba baturage bimuwe kuri iki kiyaga. Umuhuzabikorwa wawo muri Rusizi na Nyamasheke, Niyitegeka Servand avuga ko nubwo kwimura abaturage bitoroshye bagerageje kubigisha nabo babyumva vuba.
Nubwo abari batuye muri izi nkengero z’ikiyaga bose atariko bazi iby’uburobyi, abo twaganiriye batangaje ko ibikoresho by’uburobyi bahawe babikodesha n’abasanzwe bakora aka kazi ko kuroba bityo amafaranga avuyemo akinjira muri Koperative ariho bagena icyo bayakoresha, birimo nko kugurira amatungo abanyamuryango nkuko babitangiye. Icyiza kandi ni uko uyu mushinga DEMP ubaba hafi kugira ngo aya makoperative atazacungwa nabi bityo icyari kigamijwe ntikigerweho.


text:
MPUZA IGITSINA NA PATRO-NTA AGAKINGIRIZO!
Njye mfite impungenge ko mabuja namenya ko umugabo we ajya answera azanyica kandi buri gihe iyo mabuja ansize ku kazi ku iduka umugabo we araza akamfata akanjyana muri store ngo ni ugukora controle y'ibicuruzwa akanjyaho ndetse ntakoreshe agakingirizo aramutse anteye inda najyahe koko, ubu se nzabibwire umugore we?
Bangambiki: Wibagiwe ko yagutera na Sida. Aho iyo arimo kukwenda ntugira uti"komereza aho wa kayenzi we." Uzabyumva ushaje.
MUKURU WANJYE AKUNDA IMBORO CYANEE!
Hari umuhungu ujya aza agatwara mukuru wanjye akadusiga ku ishuri amasaha ya ku manywa namubaza akambwira ngo ntakibazo ariko mfite impungenge ko ashobora kuzamutera inda.
Byaba ari amahano kandi aririmba muri choral y’ikanisa mbigire nte ko atumva?
Na bagenzi be baririmbana bajya babimbaza nkamwara.
Bangambiki:Uzamusengere, ubibwire abayobozi b'itorero, mumuhane mu rukundo, akore ibikwiriye kugira ngo ataba rebel akabasuzugura.
MWARIMU ANSABA IGITUBA NGO AMPE AMANOTA
Njye mwarimu buri gihe akunda kumpamagara akansigaza inyuma akambwira ngo azampa amanota menshi nimuha igituba kandi mfite ubwoba ko nzatsindwa nintamuha igituba kuko ubushize naratsinzwe kandi bavugako abandi bana bajya bamuha igituba bagatsinda mbigire nte koko?
Mfite ubwoba kuko bavuze ko umugore we yishwe n'agakoko ka sida? Kandi ngo ntakunda GAPOTI( agakingirizo)?
Bangambiki:Ari amanota ari sida uhisemo iki?
Nyamara ariko ikibazo cyawe nticyoroshye. Ariko naguhitiramo amagara.
NDI UMUKOBWA, MBESE NSWERANYE NYUMA NKABIREKA IGIHE KININI NONGEYE KUBIKORA BAZAMENYA KO NARI NARABIKOZE
Nema: ufite icyo yaba azi ku ku kibazo cyanjye nansubize.Please!Umukobwa akoze imibonano mpuzabitsina n'umuhungu inshuro zirenze 5,nyuma akaza kubihagarika mu gihe cya 1an kuzamura.Uwo bakongera gukorana imibonano yazabimenya?Ahubwo se igitsina cy'uwo mukobwa cyiba cyarongeye kwegerana nkuko byari bisanzwe?
IGISUBIZO1
Gaternelson: Muraho nshuti nziza!!!!mfite igisubizo cya Nema: umukobwa wese yitwa ko atakiri isugi igihe agahu gato cyane kaba ku mwinjiro w'igituba ( hymen ) kavuyeho bitewe na RS cg se n'ikindi kintu, ubwo rero iyo kavuyeho niyo wagira gute ntigashobora gusubiraho n'iyo wamara igihe kinini udaswerana, Njyewe ndi muganga, nabonye un cas yakoze Rs à 22 ans yongera à 33 ans mais umugabo yinjiye neza rwose, merci
IGSUBIZO1
Mwami: Nibaza impamvu gutakaza ubusugi bihangayikisha benshi, kandi bitavuze ko umuntu wese wabutakaje aba yakoze Rs. Numva rero bashiki bacu bidakwiye kubatera impunjyenjye, na none kandi bitewe na vision turimo ubusugi ntacyo bikivuze cyane nko mu bihe byo hambere
IBIBAZO BY'IGITSINA ABAKOBWA BAHURA NABYO III-IGITSINA MBERE YO GUSHAKA II
1.NKUNZE KWAMBARA AMAJIPO MAGUFI. NDI INZOBE KANDI MFITE INTEGE NZIZA, IYO NTAMBUTSE ABAHUNGU BARANDABUKWA. Ariko mfite ubwoba ko nazafatwa ku ngufu.
IGISUBIZO: Urabyivugiye.Urwishigishiye ararusoma.
INKURU BISA
Guswera Indayi
Kuki Igituba cy'Ikibano Kiryoha?
Igitsina n'Inzoga
2.UMUSHOFERI WA PAPA ARANSWERA
Ariko njye iyo turi mu biruhuko umushoferi wa Daddy aranswera nkumva ntashaka kugaruka ku ishuri.
Bangambiki:Yarakuraruye. Birumvikana ko imisemburo y'inkumi iba iri hejuru cyane kandi aba atekereza cyane ku gitsina. Ariko ugomba kwitonda ukagikora mu mutekano ushoboka kandi ntibikwicire imirimo nko kwiga. Nta cyiza cyaruta kwiga utegura ejo hazaza. Ikndi kandi ni byiza rwose kwifata ukirinda guhuza igitsina ukiri muto kuko guhuza igitsina n'abantu bakuze atari byiza- bashobora kukurarura. Ugomba kwiga kwirinda gusama no gukoresha agakingirizo.
INKURU BISA
1.Agakingirizo k'Abagore
2.Uko Bakoresha Agakingirizo
3.Kwirinda Gusama1
4.Kwifata
5.Kwirinda Gusama2
3.UYU MUGABO AMPA LIFT ASHAKA IGITUBA CYANJYE!
Buri gihe iyo ntashye mva ku ishuri hari umugabo ujya umpa lift akangeza hepfo y’iwacu ariko intoki ze tuza ziri mw’ijipo yanjye agashyira intoki mu ikariso yanjye akazikoreshamo nkumva ikariso yanjye iratose kandi iyo nanze ararakara hari icyo bizantwara?
Kandi nta mafaranga ya transporo mfite mba naramukwepye ntantware.
Bangambiki:Abagabo benshi bakunze kubonerana ubukene bw'abakobwa n'abagore ngo babavanemo inyungu z'igituba. Jya ureba impamvu umuntu arimo kukwitaho, niba ari urukundo cyangwa niba yishakira igitsina gusa. Jya wirinda abishakira igitsina gusa kuko nta mutima bagira. Bashobora kugutera Sida cyangwa izindi Indwara z'Ibitsina kandi ntibakwiteho mu bibazo byawe. Ibyiza ni ukubabaraho igihe gito aho kwishyira mu maboko y'umuntu ugamije kukonona.


text:
Ngororero: abakorana na Community Policing barasabwa kudahutaza abaturage
Muri iki cyumweru cyahariwe Community Policing, umuyobozi w’akarere ka Ngororero arahamagarira abatorewe uwo murimo bayobowe n’abakuru b’imidugudu kudahutaza abaturage mu gukemura ibibazo byagaragaye no gutanga amakuru bafitiye ibimenyetso mu rwego rwo kutabangamirana.
Bamwe mubaturage bo muri aka karere bakomeje kuvuga ko abakora uwo murimo bazwi ku zina rya policing (polisingi) bagira uruhare mu kurenganya abaturage babogamira kubo baziranye cyangwa ababahaye ruswa icyo bo bakunze kwita “akantu”.
Mubiganiro bitangwa hirya no hino muri urwo rwego, abayobozi b’akarere hamwe na Polisi y’Igihugu barimo kwibanda cyane cyane kungingo eshatu arizo; kurwanya ibiyobyabwenge, kwirinda ihohoterwa no kurwanya ruswa, hakongeraho n’izindi nsanganyamatsiko zitandukanye.
Kumunsi w’ejo, umuyobozi w’akarere bwana Gedeon Ruboneza akaba yarihanangirije ababa bafite ingeso nkizo ababwira ko ntamwanya bagifite ari nako abibutsa ko biyemeje gukorera ubushake maze bakareka kwishakira ibihembo binyuza muburyo butemewe n’amategeko.
Karambizi Donat, umwe muri ba Polisingi bo mu karere ka Ngororero akaba yaradutangarije ko hari bakeya bitwara gutyo mugutanga amakuru mubunzi no kuri polisi, ariko ngo iyo bagenzi babo babimenye bajya kubanyomoza bityo ikizere bagirirwaga kikagabanuka, bigatuma abandi bagira ubwoba bwo kwaka akantu.
Inshingano z’abo baturage batorewe iyo mirimo ni ugufasha gukumira ibyaha bitaraba aho batuye no gutanga amakuru kugihe mu nzego zubuyobozi na polisi.
Abadatanga amakuru kugihe baragawe hafatiwe kungero zibyabaye bikamenyakana bitinze nk’umugabo witwa Bariyanga wo mu murenge wa Kageyo wishe umugore we akanamuhamba mu kuboza 2012 bikamenyakana hashize ukwezi kose, ndetse n’abana babiri bishe ababyeyi babo bombi mu murenge wa Matyazo kandi bari bamaze igihe babahoza kunkeke ariko ayo makuru ntatangwe.


text:
Article Archive for April 2014
Karongi: Abadepite baje gukusanya ibitekerezo by’abaturage ku itegeko ry’umuryango
Kuri uyu wa 28 Mata 2014, abaturage bahagarariye inzego zitandukanye mu Karere ka Karongi bahawe umwanya na Komisiyo y’Abadepite ya Politiki, Uburenganire n’Ubwuzuzanye bw’abagabo n’abagore kugira ngo batanga ibitekerezo ku mushinga wo kuvugurura itegeko ry’umuryango …
German partners commemorate staff massacred in the 1994 genocide
Official from various German development partners operating in Rwanda paid tribute to staff members killed in the 1994 genocide against the Tutsi.
The names of fallen staff were unveiled as part of the commemoration of genocide …
Huye: Ruhashya barasabwa gufatanya bagakumira icyakongera kugarura amacakubiri
Abaturage bo mu murenge wa Ruhashya mu karere ka Huye, barasabwa gufatanya bagakumira icyakongera kugarura amacakuribi mu muryango nyarwanda, bagaharanira ko genocide itazongera kuba ukundi mu Rwanda.
Umuhango wo kwibuka ku nshuro ya 20 genocide yakorewe …
Ngororero: Gukemurira ibibazo abaturage bari hamwe bifasha mu gusobanukirwa amategeko
Mu rwego rwo gufasha abaturage bagana abajyanama mu by’amategeko hamwe n’abayobozi n’abakozi b’akarere ka Ngororero ku kumenya amategeko n’inzira ibibazo byabo bikwiye kunyuzwa mo, abaturage bafite ibibazo barahuzwa bakicara maze bakavuga kuri buri kibazo n’uburyo …
Nyanza: Amazu ya Leta n’ayabikorera arenegwa kutorohereza abafite ubumuga
Mu nyubako zigenda zigaragara hirya no hino mu mujyi w’Akarere ka Nyanza yaba iz’ibigo bya Leta ndetse n’iz’abikorera ku giti cyabo zikomeje kunengwa n’abafite ubumuga bakavuga ko serivisi zitangirwamo batazihabwa bitewe n’uburyo zubatsemo butaborohereza kuzigeramo …
National Conference on Access to Justice in pipeline
The Legal Aid Forum (LAF) in Rwanda is upbeat on the upcoming National Conference on Access to Justice with a focus on the state of legal aid in Rwanda. The conference dates are due to …
Abagejeje igihe cyo gufata Indangamuntu basaba ko kuzitanga byakwihutishwa kuko hari ibikorwa bidashoboka zidahari
Urubyiruko rwo mu murenge wa Runda ho mu karere ka Kamonyi, rutangaza ko hari ibikorwa byinshi, bishobokera abafite Indangamuntu gusa, bityo bakaba basaba ko kuzitanga byajya byihutishwa kuko hari abazibona bazishatse igihe kirekire.
Kuva kuri uyu …
RUSIZI: Abafite ubumuga barasaba ko uburenganzira bagenerwa n’amategeko abarengera bwakubahirizwa.
Abahagarariye abafite ubumuga bunyuranye bo mu Karere ka Rusizi guhera ku wa mbere tariki 21/4/2014 bari mu mahugurwa y’iminsi ibiri agamije kubongerera ubushobozi no kubasobanurira iby’ishyirwa mu byiciro hakurikijwe uburemere bw’ubumuga bwa buri wese; ibi …
Ngororero: Akarere n’abafatanyabikorwa bako bahagurukiye gukemura ibibazo bituruka ku butaka
Nyuma y’uko bigaragaye ko 65% by’ibibazo n’imanza z’abaturage mu karere ka Ngororero bishingiye ku butaka nkuko bigaragazwa n’icyegeranyo gitangwa n’abakozi bashinzwe kwakira ibibazo by’abaturage, ubuyobozi bw’akarere ka Ngororero hamwe na bamwe mu bafatanyabikorwa bako mu …
Kirehe- Abana bahagarariye abandi nabo barasabwa gukorera ku mihigo
Bamwe mu bana bari mu nama
Mu nama abana basanzwe bagirana ku rwego rw’akarere n’ababahagarariye ndetse n’ubuyobozi bubafite mu nshingano, kuri uyu wa 22/04/2014, akarere ka kirehe kibukije abana bahagarariye abandi ko nabo bagomba kwibuka ko …